sagorsarker/bangla-wikipedia huggingface dataset:
মুনড্রু মুদিচ্চু

মুনড্রু মুদিচ্চু (; 'অর্থ' তিনটি বাঁধন) হচ্ছে ১৯৭৬ সালে মুক্তিপ্রাপ্ত একটি তামিল চলচ্চিত্র যেটা পরিচালনা করেন তামিল চলচ্চিত্র শিল্পের খ্যাতনামা পরিচালক কৈলাস বলচন্দ। চলচ্চিত্রটিতে মুখ্য ভূমিকায় ছিলেন তামিল চলচ্চিত্র শিল্পের তিন কিংবদন্তি কামাল হাসান, রজনীকান্ত এবং শ্রীদেবী যদিও তখনকার চলচ্চিত্র জগতে তারা প্রায়ই অপরিচিতই ছিলেন। চলচ্চিত্রটিতে রজনীকান্ত একজন দুশ্চরিত্র খলনায়কের চরিত্রে অভিনয় করেন।
চলচ্চিত্রটির কাহিনী হচ্ছে এরকম যে, বালাজী নামের একটা ছেলে তার এক বন্ধু প্রসাদের সাথে মেসে থাকে, ঐ মেসেরই পাশের দালানে সেলভী নামের এক তরুণী তার বড় বোনের সাথে থাকে। বালাজীর সেলভীর সাথে পরিচয়, ভালো লাগা, বন্ধুত্ব এবং প্রেম হয়ে যায়; এটা প্রসাদের হিংসার কারণ হয়ে দাঁড়ায়। সে একদিন বালাজী আর সেলভীকে নিয়ে নৌকা ভ্রমণে বের হয়, বালাজী হঠাৎ করে পানিতে পড়ে যায় আর প্রসাদ যে সাঁতার জানে কিন্তু ইচ্ছা করেই বালাজীকে বাঁচানোর চেষ্টা করেনা কারণ সে সেলভীর সাথে যৌন সম্পর্ক করতে চায় মনে মনে অনেক আগে থেকেই।
প্রসাদ সেলভীর প্রতি দয়ালু হয়ে যায় এবং সেলভী তার বাড়ীতে আসে এবং একটি দাসী হিসেবে জীবনযাপন করে। প্রসাদ তার বাবা এবং তার ছোট ভাইবোনদের সঙ্গে বসবাস করে। তার পিতা চান সেলভী যেন প্রসাদকে বিয়ে করে। সেলভী মনে মনে প্রসাদের ওপর প্রতিশোধ নিতে চায়, সেলভী প্রসাদের বাবাকে বিয়ে করার সিদ্ধান্ত নেয়। প্রসাদের বাবার সাথে বিয়ে করার পর, সে প্রসাদের ওপর প্রতিশোধের জন্য তার 'মা' অবস্থা ব্যবহার করার সিদ্ধান্ত নেয় এবং যখন ফিরে আসে তখন তাকে হকচকিয়ে দেয়।
চলচ্চিত্র তামিল ভাষায় লাইন দিয়ে শেষ হয়, যা বাংলায় অনুবাদ করলে দাঁড়ায়: "যখন একটি বীজ অঙ্কুরের সময় হয়, যদি বিবেক অনুশোচনা করতে না পারে এবং শুধুমাত্র এই ঘটনার পরেই বিবেকের উপস্থিতি হয়! যখন বিবেক স্বার্থপরতার জন্য নিজের সাথে ঘৃণা করে; অপরাধী এর চোখ, তার উন্মাদতা তার বিবেকের হবে! "
সুনীল শেট্টি

সুনীল শেট্টি (জন্ম: সুনীল ভি. শেট্টি; ১১ আগস্ট ১৯৬১) একজন ভারতীয় চলচ্চিত্র অভিনেতা, প্রযোজক, টেলিভিশন ব্যক্তিত্ব ও উদ্যোক্তা। তিনি প্রধানত হিন্দি চলচ্চিত্রে অভিনয় করে থাকেন, পাশাপাশি তাকে তামিল চলচ্চিত্রে দেখা যায়। তিন দশকের কর্মজীবনে তিনি এক শতাধিক চলচ্চিত্রে কাজ করেছেন।
তিনি "ধড়কন" (২০০০) চলচ্চিত্রে অভিনয়ের জন্য শ্রেষ্ঠ খল অভিনয়শিল্পী বিভাগে ফিল্মফেয়ার পুরস্কার ও শ্রেষ্ঠ পার্শ্ব অভিনেতা বিভাগে জি সিনে পুরস্কার অর্জন করেন। এছাড়া তিনি "দিলওয়ালে" (১৯৯৪), "বর্ডার" ও "রিফিউজি" (২০০০) চলচ্চিত্রে অভিনয়ের জন্য শ্রেষ্ঠ পার্শ্ব অভিনেতা বিভাগে ফিল্মফেয়ার পুরস্কারের মনোনয়ন লাভ করেছেন।
তিনি প্রযোজনা কোম্পানি পপকর্ন এন্টারটেইনমেন্ট প্রাইভেট লিমিটেডের প্রতিষ্ঠাতা। তিনি পপকর্ন মোশন পিকচার্সের ব্যানারে "খেল" (২০০৩), "রখ্‌ত" (২০০৪) ও "ভাগম ভাগ" (২০০৬) চলচ্চিত্র নির্মাণ করেছেন।
সুনীল শেট্টি অভিনীত প্রথম চলচ্চিত্র ছিলো "বলবান" (১৯৯২) যেটিতে তিনি দিব্যা ভারতীর বিপরীতে অভিনয় করেছিলেন। চলচ্চিত্রটি মোটামুটি দর্শপ্রিয়তা পেয়েছিলো এবং সুনীল এই চলচ্চিত্রের মাধ্যমে একজন "একশন হিরোর" পরিচিতি পেয়ে গিয়েছিলেন ছোটোখাটোভাবে। এরপর তিনি বেশকয়েকটি গুরুত্বপূর্ণ চলচ্চিত্রে কাজ করার সুযোগ পান যেমনঃ "দিলওয়ালে" (১৯৯৪), "অন্ত" (১৯৯৪), "মহড়া" (১৯৯৪), "গোপী কিষাণ" (১৯৯৪), "কৃষ্ণ" (১৯৯৬), "সাপুত" (১৯৯৬), "রক্ষক" (১৯৯৬), "বর্ডার" (১৯৯৭), "ভাই" (১৯৯৭), "হেরা ফেরি" (২০০০), "ধড়কন" (২০০০) "ইয়ে তেরা ঘর ইয়ে মেরা ঘর" (২০০১), "ম্যায় হুঁ না" (২০০৪) এবং "রেড এলার্টঃ দ্যা ওয়ার উইদিন" (২০১০). ২০০৫ সালে তিনি তার ইংরজি নামের বানানে পরিবর্তন আনেন 'আই' এর পরে 'ই' এনে।
নব্বইয়ের দশক জুড়ে সুনীল মারপিটধর্মী চলচ্চিত্রে অভিনয় করতেন, তবে দশকটির শেষের দিকে নায়কের ভূমিকায় অবতীর্ণ হন। ২০০০-এর দশকের শুরুর দিকে সুনীল পুরোদস্তুর নায়ক হয়ে গিয়েছিলেন। ২০০১ সালের "পিয়ার ইশক অর মহাব্বাত" ছিলো দারুণ রোমান্টিক চলচ্চিত্র; এটাতে তিনি ইশা কোপিকর এবং অর্জুন রামপাল।
"ধড়কন" চলচ্চিত্রে খল অভিনেতা হিসেবে ভালো অভিনয় করার জন্য সুনীল ফিল্মফেয়ার পুরস্কার জিতেছিলেন। সুনীল তিনটি চলচ্চিত্র নিজেই প্রযোজনা করে অভিনয় করেছিলেন, এগুলো হলো "খেল", "রক্ত" এবং 'ভাগম ভাগ"।
সাহারা ওয়ান টিভিতে সুনীল বিগেস্ট লুজার জিতেগার সঞ্চালক ছিলেন. এছাড়াও & টিভি তেও তিনি উপস্থাপক ছিলেন।
মুম্বাইতে সুনীলের ভালো রেস্টুরেন্ট ব্যবসা রয়েছে. মুম্বাইতে তিনি বার এবং ক্লাবের ব্যবসাও করেন. একজন ব্যবসাসফল মানুষ হিসেবে সুনীল মুম্বাইতে পরিচিত.
সেলিব্রিটি ক্রিকেট লীগে সুনীল মুম্বাই হিরোজে ক্যাপ্টেন হিসেবে কাজ করেছেন.
২০১৪ এবং ২০১৬ বলিউডের আইফা পুরস্কার বিতরণী অনুষ্ঠানে সুনীল ছিলেন প্রধান সঞ্চালক, তার সঙ্গে ছিলেন অনিল কাপুর, বিপাশা বসু এবং নেহা ধুপিয়া।
সুনীল একটি তেলেগুভাষী পরিবারে জন্মেছিলেন, ১৯৬১ সালের ১১ই আগস্টে ম্যাঙ্গালোরে।
তার স্ত্রীর নাম হচ্ছে মানা শেট্টি, তাদের দুই সন্তান, একজন অভিনেত্রী আথিয়া শেট্টি (জন্মঃ ১৯৯২) এবং অহন (পেশাঃ অজানা) (১৯৯৬). ২০১৫ সালে আথিয়া আদিত্য পাঞ্চোলির ছেলে সূর্য পাঞ্চোলির সঙ্গে "হিরো"তে অভিনয় করেছিলেন।
সুনীলের স্ত্রী মানা'র একটি এনজিও রয়েছে যেটি গরীব মানুষদের জন্য কাজ করে. সুনিল মুষ্টিযুদ্ধে একজন ভালো পারদর্শী। তার স্ত্রীর অনেক বিপণী বিতানে কাপড়ের দোকান এবং খাবারের দোকান আছে।
পরিচালক সাজিদ নাদিয়াদওয়ালা সুনীলের ছেলে অহনকে চলচ্চিত্রে নেবেন বলে জানিয়েছেন.
ক্যারল বার্নেট

ক্যারল ক্রেইটন বার্নেট (ইংরেজি: Carol Creighton Burnett; জন্ম: ২৬ এপ্রিল ১৯৩৩) হলেন একজন মার্কিন অভিনেত্রী, কৌতুকাভিনেত্রী, গায়িকা ও লেখক। টেলিভিশনে সাত দশকের বেশি সময়ের কর্মজীবনে তিনি সিবিএস টেলিভিশনে প্রচারিত "দ্য ক্যারল বার্নেট শো" অনুষ্ঠানের জন্য সর্বাধিক পরিচিতি লাভ করেন। তিনি টেলিভিশনের পাশাপাশি নাট্যধর্মী ও হাস্যরসাত্মক ধরনসহ বিভিন্ন ধরনের মঞ্চ ও চলচ্চিত্রে অভিনয় করে সফলতা অর্জন করেছেন। এছাড়া তিনি বিভিন্ন টক শোতে ও প্রতিযোগিতামূলক গেম শোর বিচারক হিসেবে আবির্ভূত হয়েছেন।
টেক্সাসের সান আন্তোনিওতে জন্মগ্রহণকারী বার্নেট তার দাদীর সাথে হলিউডে চলে যান। সেখানে তিনি হলিউড হাই স্কুলে পড়াশুনা করেন এবং পরে লস অ্যাঞ্জেলেসের ক্যালিফোর্নিয়া বিশ্ববিদ্যালয়ে মঞ্চনাটক ও সঙ্গীতধর্মী হাস্যরসাত্মক অভিনয় বিষয়ে পাঠ গ্রহণ করেন। পরবর্তীতে তিনি নিউ ইয়র্ক সিটির নাইটক্লাবসমূহে পরিবেশনা করতে থাকেন এবং ১৯৫৯ সালে "ওয়ান্স আপন আ ম্যাট্রেস" দিয়ে তার ব্রডওয়েতে অভিষেক হয়। তিনি এই মঞ্চনাটক দিয়ে সফল হন এবং টনি পুরস্কারের মনোনয়ন লাভ করেন। "দ্য গ্যারি মুর শো" দিয়ে তার টেলিভিশন পর্দায় অভিষেক হয় এবং তিনি পরবর্তী তিন বছর নিয়মিত এই অনুষ্ঠানে কাজ করেন। তার এই কাজের জন্য তিনি ১৯৬২ সালে তার প্রথম এমি পুরস্কার জয় করেন। বার্নেট ১৯৬৩ সালে সিবিএস টেলিভিশনের ডালাস স্টেট ফেয়ারের সঙ্গীতধর্মী "ক্যালামিটি জেন" নাটকে ক্যালামিটি জেন চরিত্রে শ্রেষ্ঠাংশে অভিনয় করেন।
বার্নেট ক্যালিফোর্নিয়ার লস অ্যাঞ্জেলেসে চলে যান এবং সেখানে ১৯৬৭ থেকে ১৯৭৮ সাল পর্যন্ত দীর্ঘ এগারো বছর সিবিএস টেলিভিশনের "দ্য ক্যারল বার্নেট শো" অনুষ্ঠান উপস্থাপনা করেন। এই অনুষ্ঠানের জন্য তিনি এবং অনুষ্ঠান উভয়ই একাধিক এমি ও গোল্ডেন গ্লোব পুরস্কার লাভ করেন। এই অনুষ্ঠান চলাকালীন ও এর পর তিনি অনেক টেলিভিশন ও চলচ্চিত্রে কাজ করেছেন। তার অভিনীত উল্লেখযোগ্য চলচ্চিত্র হল "পিট 'এন' টিলি" (১৯৭২), "দ্য ফ্রন্ট পেজ" (১৯৭৪), "দ্য ফোর সিজনস্‌" (১৯৮১), "অ্যানি" (১৯৮২), "নয়েজেস অফ" (১৯৯২), এবং "হর্টন হিয়ারস আ হু!" (২০০৮)। টেলিভিশনে তিনি কয়েকটি স্কেচ শো; নাট্যধর্মী "সিক্স আরএমএস রিভ ভু" (১৯৭৪) ও "ফ্রেন্ডলি ফায়ার" (১৯৭৯); "ম্যাড অ্যাবাউট ইউ" টেলিভিশন নাটকে অতিথি চরিত্রে, এবং কয়েকটি বিশেষ অনুষ্ঠানে জুলি অ্যান্ড্রুজ, ডলি পার্টন, বেভারলি সিলস ও অন্যান্যদের সাথে কাজ করেছেন। "ম্যাড অ্যাবাউট ইউ" টিভি নাটকে অভিনয়ের জন্য তিনি একটি এমি পুরস্কার লাভ করেন। তিনি ১৯৯৫ সালে "মুন অভার বাফ্যালো" ব্রডওয়ে মঞ্চে ফিরে আসেন এবং এই কাজের জন্য পুনরায় টনি পুরস্কারের মনোনয়ন লাভ করেন।
সুশীল কুমার

সুশীল কুমার(), (জন্ম ২৬ মে, ১৯৮৩)একজন ভারতীয় ফ্রিস্টাইল কুস্তিগির। ২০১০ বিশ্ব চ্যাম্পিয়নশিপে ৬৬ কেজির ফ্রিস্টাইল শ্রেণিতে স্বর্ণপদক জিতেছেন। তিনি একমাত্ৰ ভারতীয় যিনি ২০১২ লন্ডন অলিম্পিকে রৌপ্য পদক এবং ২০০৮ বেইজিং অলিম্পিকে ব্রোঞ্জ পদক জিতেছেন।।
তার ২০০৮ সালের অলিম্পিক পদকটি ভারতের জন্য কুস্তিতে দ্বিতীয় এবং ১৯৫২ গ্রীষ্মকালীন অলিম্পিকে খাসাবা দাদাসাহেব যাদবের ব্রোঞ্জ মেডেলের পর প্রথম। ২০০৯ সালের জুলাই মাসে তিনি রাজিব গান্ধী খেল রত্ন, যা ক্রীড়াবিদদের জন্য ভারতের সর্বোচ্চ সম্মান পান। ৩ অক্টোবর ২০১০ তারিখে, কুমিল্লার ২০১০ কমনওয়েলথ গেমস উদ্বোধনী অনুষ্ঠানের জন্য কুইন ব্যাটন রিলেতে প্রিন্স চার্লসকে কুইন ব্যাটন হস্তান্তর করেন। ২০১৪ সালে কমনওয়েলথ গেমসে ৭৪ কেজি ডিভিশনের স্বর্ণপদক জিতেছেন সুশীল।
সুশীল কুমার দক্ষিণ পশ্চিম দিল্লির নাজফগড়ের কাছে বাপরোলা গ্রামের একটি জাট পরিবারে জন্মগ্রহণ করেন, তার পিতা দিওয়ান সিং, এমটিএনএল দিল্লিতে একজন চালক ছিলেন, তার মা কমলা দেবী একজন গৃহিণী।
সুশীলকে এবং তার খুড়তুত ভাই সন্দীপকে, তার পিতা কুস্তি শিখতে অনুপ্রাণিত করেছিলেন, তিনি নিজে একজন কুস্তিগির ছিলেন, পরে যদিও সন্দীপের প্রতিদ্বন্দ্বিতা বন্ধ হয়ে যায় কারণ পরিবার কেবল একজন কুস্তিগিরকে সমর্থন করতে পারত। কুমার ১৪ বছর বয়সে ছত্রাসাল স্টেডিয়ামে আখড়া (কুস্তির বিদ্যালয়) এ কুস্তির প্রশিক্ষণ নেন। ভারতে কুস্তির জন্য কম তহবিল এবং দরিদ্র প্রশিক্ষণ সুবিধা ছিল, তাসত্ত্বেও ২০০৮ সালে অলিম্পিকের জন্য, তার পরিবার সুনিশ্চিত হবার জন্য তার প্রয়োজনীয় খাদ্য যেমন দুধ, ঘি এবং তাজা সবজি পাঠানোর ব্যবস্থা করেন। তিনি একজন উৎসর্গীকৃত হিন্দু এবং কঠোর নিরামিষভোজী।
তিনি স্নাতক (বি.পি.ই) এবং শারীরিক শিক্ষাতে স্নাতকোত্তর (এম.পি.ই.), নয়ডা কলেজ, দাদরি থেকে পাশ করেছেন। সুশীল বর্তমানে একজন সহকারী বাণিজ্যিক ব্যবস্থাপক হিসেবে ভারতীয় রেল কর্তৃপক্ষের সাথে নিযুক্ত।
২০ শে আগস্ট, ২০০৮ সালে, সুশীল লিওনিড স্পিরডনভ্ন ৩: ১ কে হারিয়ে ব্রোঞ্জ পদকজয়ী হন।
২০১০ সালে, বিশ্ব কুস্তির চ্যাম্পিয়নশিপে সুশীল কুস্তিতে একজন বিশ্ব শিরোপা জয়ের প্রথম ভারতীয় হন। ৬৬ কেজি শ্রেণীতে ফাইনালে রাশিয়ার ৩-১ স্থানীয় প্রিয় অ্যালান গোগায়েভকে পরাজিত করেন।
২০১০ সালের ১০ অক্টোবর, দিল্লিতে অনুষ্ঠিত কমনওয়েলথ গেমসে সুশীল স্বর্ণপদক জিতেছিলেন। তিনি ৬৬ কেজি ফ্রিস্টাইল কুস্তির ক্যাটাগরিতে ফাইনালে হেনরিচ বার্নসকে ৭-০ করেন। দ্বিতীয় রাউন্ডে রেফারির মুখোমুখি সংঘর্ষের অবসান সেমিফাইনালে কুমার ৯ সেকেন্ডের মধ্যে ৩-০ ফারমার জারজুকে পরাজিত করেন। কোয়ার্টার ফাইনালে কুমার ৪৬ সেকেন্ডের মধ্যে মোহাম্মদ সালমানকে ১০-০ পরাজিত করেন।
২০১২ সালে, সুশীল ফাইনালে টাটাসহিরো ইউনমিৎসু কাছে হারার পর একটি রৌপ্য পদক জিতেছিলেন।
২০১৪ সালে, কমনওয়েলথ গেমস, স্কটল্যান্ডের গ্লাসগোতে, সুশীল, ৭৪ কেজি ফ্রিস্টাইল কুস্তিতে কামার আব্বাসকে পরাজিত করেন এবং স্বর্ণপদক লাভ করেন। তিনি মাত্র ১০৭ সেকেন্ডে জয়ী হন।
১২ এপ্রিল, ২০১৮ সালে, সুশীল, ৭৪ কেজি শ্রেণিতে সোনা জেতেন, যা চূড়ান্ত পর্বে দক্ষিণ আফ্রিকার জোহানেস বোথাকে ৮০ সেকেন্ডে পরাজিত করেন এবং তিন তিনটি স্বর্ণপদক পরপর তিনটি কমনওয়েলথ গেমসে জয় করবার বিরল দৃষ্টান্ত স্থাপন করেন।
বাংলাদেশের মোবাইল নেটওয়ার্ক অপারেটরদের তালিকা

বাংলাদেশের বর্তমান মোবাইল নেটওয়ার্ক অপারেটরদের তালিকাঃ
বাংলাদেশ টেলিযোগাযোগ নিয়ন্ত্রণ সংস্থার তথ্য মতে, বাংলাদেশে বর্তমানে ৪টি মোবাইল নেটওয়ার্ক সেবাদাতা কোম্পানি আছে।
বাংলাদেশের সকল মোবাইল নেটওয়ার্ক অপারেটরদের বিস্তারিত তালিকা:
ক্যারিসেল

সিমবায়োট ইনভেস্টমেন্টস লিমিটেডের অধীনে জ্যামাইকান মালিকানাধীন ক্যারিসেল হলো একটি ফোন অপারেটর কোম্পানি।
২০১৪ সালের মার্চ মাসে ক্যারিসেলের যাত্রা শুরু হয়। সিমবায়োট কর্তৃপক্ষ জ্যামাইকার "অফিস অফ ইউটিলিটিস রেগুলেশনের" কাছে ক্যারিয়ার ও সেবা প্রদানকারী লাইসেন্স এর জন্য আবেদন করার মধ্য দিয়ে এর যাত্রা শুরু। ২০১৬ সালের ফেব্রুয়ারি মাসে জ্যামাইকার বিজ্ঞান, প্রযুক্তি, শক্তি এবং খনি মন্ত্রণালয় ঘোষণা করে যে, জ্যামাইকায় একটি নতুন মোবাইল নেটওয়ার্ক অপারেটর লাইসেন্স প্রাপ্ত হয়েছে এবং এই লাইসেন্স জ্যামাইকার সরকার অনুমোদন দিয়েছে। কিন্তু কিছুদিনের মধ্যে এর প্রশাসনে রদবদল ঘটে। সবশেষে ক্যারিসেল নাম নিয়ে কোম্পানির যাত্রা শুরু হয়।
ক্যারিসেল ঘোষণা করে যে, তারা শুধুমাত্র এলটিই নেটওয়ার্ক এর সেবা প্রদান করবে, যা কিংস্টন মেট্রোপলিটন এলাকায় পাওয়া যাবে। তারা ৫০ মিলিয়ন ডলার বিনিয়োগ করে স্থাপনা নির্মাণের জন্য এবং পরবর্তী ৩ বছরে আরো ৫০ মিলিয়ন ডলার বিনিয়োগ করে তারা। তারা খুব সুরক্ষিত মোবাইল নেটওয়ার্কের সেবা দিয়ে থাকে। তাদের লক্ষ্য পুরো জ্যামাইকাতে তাদের সেবা পৌঁছে দেয়া।
দৌলগোবিন্দ মন্দির

শ্রীশ্রী দৌল গোবিন্দ মন্দির অসমের উত্তর গুয়াহাটির চন্দ্রভারতী পাহাড়ে অবস্থিত৷ এই মন্দিরে প্রধানত ভগবান শ্রীকৃষ্ণের আরাধনা করা হয়৷ প্রত্যেক বছরের ফেব্রুয়রী মাসে স্থানীয় লোকরা এই মন্দিরে ফাগুয়া উৎসব উদ্‌যাপন করে৷ নভেম্বর থেকে এপ্রিল মাস পর্যন্ত ব্রহ্মপুত্র নদের সাদা বালিতে হাঁটার পাশাপাশি নদী ক্রুজের রোমাঞ্চ উপভোগ করা যায়।
এই মন্দিরের উৎপত্তি সম্বন্ধে প্রচলিত কাহিনী শুনা যায়৷ ইংরাজদের সময়ে শাসন পরিচালনার জন্য স্থানীয় কিছু অভিজাতসম্প্রদায়ের হাতে শাসনের কিছু দায়িত্ব অর্পিত করা হয়েছিল৷ এর নলবারী অঞ্চলে দেখাশুনার দায়িত্ব বর্তায় গর্গরাম বরুয়ার উপর৷ গর্গরাম বরুয়া ছিলেন পণ্ডিত আনন্দরাম বরুয়ার পিতা৷ গর্গরাম বরুয়া দেখাশুনার দায়িত্বে থাকার সময়ে একটি উল্লেখযোগ্য ঘটনা ঘটেছিল৷ বর্তমান রঙিয়া শহরের সীমায় অবস্থিত জাকারীয়া নামের একটি গাঁওয়ের কাছে সন্ধ্যাঝাড় নামের একটি অটব্য অরণ্য ছিল৷ সেই জাকারীয়া গাঁওয়ের এক ব্রাহ্মণর বাড়িতে এক কপিল বর্ণের গাই ছিল৷ গাইটি রোজ শেষ রাত্রে ডিঙির বন্ধন খুলে সন্ধ্যাঝাড় অরণ্যে গিয়ে একটি বিরিণা গাছের নিচে দাঁড়িয়ে দুধ ঢেলে পুনরায় গোয়ালে ফিরে আসত৷ সদরামীন বরুয়া এই কথা জানতে পেরে সেই রহস্য উদ্‌ঘাটন করার জন্য বিরিণা গাছটি থাকা স্থানে খননকাজ করান এবং সেখান থেকে একটি শ্রীকৃষ্ণর বিগ্রহ উদ্ধার হয়৷ সেই মূর্তি ভক্তি সহকারে শোভাযাত্রা করে এনে চন্দ্রভারতী পাহাড়ে স্থাপন করা হয়৷ সেখানে আগে থেকে শ্রীশ্রীঘনশ্যাম রায়েরও বিগ্রহ ছিল৷ তখন থেকে সেই বিগ্রহের সঙ্গে নতুন বিগ্রহেরও পূজা-সেবা শুরু হয়৷ ক্রমে দৌল এবং ফাকুবা উৎসবের দিন আগত হয়৷ সাথে সাথে পূজারীর চিন্তা হ'ল কোন বিগ্রহকে দৌলে তুলবেন৷ অবশেষে পূজারী বিগ্রহের সামনে প্রণিপাত করে জানান যে, যে বিগ্রহ দৌলে চাপবেন তিনি যেন চার আঙুল অগ্রসর হয়ে প্রমাণ দেখান৷ পরদিন পূজারী দেখেন যে, নতুন আনা বিগ্রহটি চার আঙুল অগ্রসর হয়ে আছে৷ এমন ঘটনায় পূজারীর মন শান্ত হয়৷ এর পরে যথারীতি নতুন বিগ্রহকে দৌলে স্থাপন করা হ'ল এবং তখন থেকে এই বিগ্রহ দৌল গোবিন্দ নামে পরিচিত হয়ে ওঠে৷
মন্দিরটি ফেব্রুয়ারি-মার্চ মাসে হোলি উদযাপনের জন্য পরিচিত। স্থানীয় লোকেরা পাঁচ দিন ধরে বিভিন্ন কর্মসূচির মাধ্যমে হোলি পালন করে এবং প্রায় পাঁচ হাজার তীর্থযাত্রী এই সময়ে মন্দির প্রাঙ্গণে সমবেত হন। এই সময়ে গুয়াহাটি থেকে রাজাদুয়ার পর্যন্ত মন্দিরের জন্য বিশেষ ফেরি পরিষেবা উপলব্ধ।
দৌল গোবিন্দ মন্দিরের দৈনন্দিন কার্যক্রম শুরু হয় সকাল সাতটায় দরজা খোলার মাধ্যমে। পুরোহিত মূর্তিকে স্নান করান এবং তারপর অর্চনা করেন। এর এক ঘণ্টা পর থেকে পূজারীরা আসতে শুরু করে, যা দিনের শেষ পর্যন্ত চলতে থাকে। এর মধ্যে, বিকেলে মন্দির বন্ধ থাকে। সন্ধ্যায় ভক্তিমূলক গান বা 'কীর্তন' গেয়ে আরতি করা হয়। প্রসাদ তারপর ভোগা ভক্তদের মধ্যে খোলা হলের মধ্যে বিতরণ করা হয়, প্রতিদিন দুপুরের সময়। ভক্তদের একটি ভাল সংখ্যক লোক লালসা সহ বা ছাড়াই তাদের পক্ষ থেকে ভোগ এবং থাগি (সারাই) দেওয়ার জন্য মন্দির পরিচালনায় অবদান রাখে। এই ধরনের ভক্তরা কাউন্টার থেকে বাড়িতে নেওয়ার জন্য কিছু পরিমাণ ভোগা পান।
ফাল্গুন-চৈত্র মাসে কয়েকটি কার্যসূচীর মাধ্যমে এখানে দৌল উৎসব পালন করা হয়৷ এছাড়া, দৈনিক অগণন ভক্তের আনা পূজা এবং তাদের মধ্যে ভোগের প্রসাদ বিতরণ দৌল গোবিন্দ মন্দিরের লক্ষণীয় বৈশিষ্ট্য৷
এই মন্দির ব্রহ্মপুত্র নদীর পারে অবস্থিত হওয়ার জন্য এখানে যেতে সরকারী-বেসরকারী বিভিন্ন নৌকার ব্যবস্থা আছে৷ এছাড়া গুয়াহাটি থেকে শরাইঘাট সেতু পার হয়ে রাস্তা দিয়েও এই মন্দিরে যাওয়া যায়।
নেঘেরিটিং শিবদৌল

নেঘেরিটিং শিবদৌল আসামের গোলাঘাট জেলার অন্তর্গত দেরগাঁও শহর থেকে পূর্বদিকে ছয় কি.মি. মত ভিতরে সুন্দর প্রাকৃতিক পরিবেশের মধ্যে অবস্থিত। নেঘেরিটিং শিবদৌল দু'শ বছরেরও অধিক পুরানো বলে অনুমান করা হয়। তিনকুড়ি পনেরোটা পাথরের সিড়ি উঠে গিয়ে প্রায় বিশ গজ সিড়ি পার হয়ে ক্রমান্বয়ে ওপরে উঠে যাওয়া বাট অতিক্রম করে মন্দিরের লোহার গেটটি পাওয়া যায়। গেট থেকে একশ গজ গেলেই মন্দিরের বাটসোরা পাওয়া যায়। চৌহদ্দির দশবিঘা জায়গার মধ্যে মন্দিরটি অবস্থিত।
আহোম রাজবংশের রাজা প্রতাপ সিংহ বা চুচেংফা দেরগাঁওয়ের মন্দির তৈরির আগে দেরগাঁওয়ের গেলাবিল নদীর কাছে মহাদেবের একটি মন্দির তৈরি হয়েছিল। এই দেবালয়টি নদীর জল গ্রাস করার পর ১৬৮৭ শকে (ইংরাজী ১৭৬৫ সালে) রাজা রাজেশ্বর সিংহ মন্দিরটি নেঘেরিটিং নামক গিরি শিখরে তৈরি করেন । প্রবাদ মতে, টিলাটির উপর নেঘেরি সরাইয়ের খোরোং ছিল বলে এর নাম "নেঘেরিটিং" রাখা হয়। দেরগাঁওয়ের শিবদৌলের ঐতিহ্যপূর্ণ বৈশিষ্ট্য ছিল দেবদাসী নৃত্য। এসময়ে এই নৃত্য দেখতে বহু দূরদূরান্ত থেকে মানুষ আসত। এই নৃত্য পটিয়সীদেরকে "নটী" বলা হত। নটীরা নৃত্য করার জন্য মাথার ওপরের মধ্যভাগে বড় করে খোঁপা বাঁধত, একে "নেঘেরী খোঁপা" বলা হত। চিনাতলার নটের কন্যা ফুলমতী দেরগাঁওয়ের নটী ছিলেন। ফুলমতীর নৃত্যে সন্তুষ্ট হয়ে রাজা শিবসিংহ তাকে রাজকারেং-এ নিয়ে এসে ফুলেশ্বরী কুঁয়রী ও প্রমথেশ্বরী নাম দেন। বররাজা উপাধি প্রদানের মাধ্যমে তাকে আসামের রানী করেছিলেন।
চ্যাপ্টা ইট দিয়ে তৈরি কর্দৈশিরীয়া নেঘেরিটিং শিবদৌল আহোম যুগের কারুকার্য্যের এক সুন্দর নির্দশন। দৌল সমূহের বাইরে থাকা নানা ধরনের মূর্তি বর্তমানে লোপ পেয়েছে। বড় দৌলটির চারদিকে চারটি দৌল আছে। প্রতিটি দৌলের একটি আগসোরা আছে। মূল দৌলে বাণলিঙ্গ প্রতিষ্ঠা করা হয়েছে। এই লিংগটির আকার প্রায় ৩ ফুট। বাকীগুলিতে গণেশ, বিষ্ণু, দুর্গা এবং সূর্য দেবতার বিগ্রহ আছে। দেরগাঁওয়ের শিবদৌলের প্রতি আহোম রাজবংশের অসীম ভক্তি ছিল। তাঁরা পূজার নির্মালি নিয়ে এসে আহার গ্রহণ করতেন। এর জন্য দেরগাঁও থেকে রাজধানী রংপুর পর্যন্ত ‘বরআলি’ নামের এটি ছোট পথ ছিল। দৌলের প্রধান ঠাকুরকে "বরঠাকুর" বলা হত। বর্তমান দেরগাঁও শিবদৌলের পূজারী ব্রাহ্মণদের বেশিরভাগই আহোম যুগে ভাটির দিক থেকে আসা। অনুমান করা হয় যে, প্রাকৃতিক দুর্যোগের জন্য এবং প্রাচীন মন্দিরসমূহ ধ্বংস হয়ে যাওয়ায় রাজবাড়ির পৃষ্ঠপোষকতা না পাওয়ায় ব্রাহ্মণ পূজারীগণ অন্যস্থানে চলে যান বা তাঁরা বৃত্তি বন্ধ করে দেন। তখন রাজা প্রতাপ সিংহ ভূধর আগমাচার্য্যকে নতুন পূজারী হিসাবে আনতে বাধ্য হয়েছিলেন। সেই আগমাচার্য্যের বংশধররা এখনও নেঘেরিটিং দৌলের সেবায় আছেন।
পুরুলিয়ায় অস্ত্র বর্ষণের ঘটনা

পারুলিয়ায় অস্ত্র বর্ষণের ঘটনা হল ১৭ ডিসেম্বর ১৯৯৫ সালে ভারতে পশ্চিমবঙ্গ রাজ্যের পুরুলিয়া জেলায় অ্যান্টোনোভ এন-২৬ উড়োজাহাজ থেকে অননুমোদিত অস্ত্র অপসারণ করার একটি ঘটনার বিষয়ে আইনগত মামলা। প্রধান অভিযুক্ত "কিম ডেভি" (প্রকৃত নাম নিলস হোলক, উয়েস নিলস ক্রিশ্চিয়ান নেলসন) দাবি করে যে, কংগ্রেস পরিচালিত ভারতীয় সরকার রিসার্চ অ্যান্ড অ্যানালাইসিস উইং ও এমআই৫ এর সাথে যুক্ত হয়ে পশ্চিমবঙ্গের কমিউনিস্ট সরকারকে উৎখাত করার ষড়যন্ত্র করেছিল এবং কেন্দ্রীয় সরকারের নিরাপত্তার দ্বারা তিনি ডেনমার্কে ফিরে আসেন। তিনি আরো অভিযোগ করেন যে, ভারতের পররাষ্ট্রমন্ত্রী পি ভি নারসীমা রাও সহ সংসদ সদস্য পাপ্পু যাদব ভারত থেকে তার নিরাপদ প্রস্থানের ব্যবস্থা করে ছিল। 
একটি অ্যান্টোনোভ বিমান ১৭ ই ডিসেম্বর ১৯৯৫ সালের রাতে পুরুলিয়া জেলার ঝালদা, ঘাটাঙ্গা, বেলামু, মারামু গ্রামের একটি বৃহত এলাকায় সাতশো একে-৪৭ রাইফেল এবং ১৬ হাজারেরও বেশি গোলাবারুদ সহ অস্ত্র ফেলে দেয়। অনেক দিন পরে, যখন বিমানটি ভারতীয় আকাশসীমা পুনরায় প্রবেশ করে, তখন এটি ভারতীয় বিমান বাহিনীর মিগ-২১ এর দ্বারা আটক করা হয় এবং জোরপূর্বক অবতরণ করতে বাধ্য করা হয়।
সত্যিকারের উদ্দেশ্যটি রহস্য এবং অনুমানে বিভ্রান্তিকর। বিবিসির তদন্তের পর, অভিযোগ করা হয় যে অস্ত্রগুলি সামাজিক-আধ্যাত্মিক সংগঠন আনন্দ মার্গ-এর উদ্দেশ্যে ফেলা হয়ে ছিল। মামলার প্রধান আসামি কিম ডেভি, যিনি দাবি করে যে কেন্দ্রীয় সরকার নিজেই অস্ত্র বর্ষণের ঘটনার পিছনে ছিল, সেসময় বিচ্ছিন্নতাবাদী ও সিপিআই (এম) সমর্থকদের উৎখাত করার জন্য অন্ত্র বর্ষণ করা হয়েছিল। 
১৯৯৭ সালে একটি ভারতীয় আদালত ঘোষণা করে যে আনন্দ মার্গ নামে একটি গোষ্ঠী প্রকৃতপক্ষে বন্দুক ও গোলাবারুদ গ্রহণ করে। পাইলট এর সাক্ষ্য উপর ভিত্তি করে, যেমন বিমান এ আনন্দ মার্গ সদর দফতর একটি ছবি ও অন্যান্য প্রমাণ থেকে, বিচারক ঘোষণা করেন যে : "উপলব্ধ উপকরণ থেকে আমি একটি সিদ্ধাতে প্রতিষ্ঠিত হয়েছি, তা হল- যে অস্ত্রগুলি ফেলা হয়ে ছিল তার লক্ষ্য ছিল আনন্দ মার্গ এবং সঠিকভাবে বলতে হয় তিনটি তলাবিশিষ্ট সাদা ভবন ছিল লক্ষ্য এবং সেই লক্ষ্যে অস্ত্রগুলি উড়ন্ত উড়োজাহাজ থেকে অস্ত্রগুলি ফেলার চেষ্টা করা হয়েছিল এবং বিমানগুলি বিমানে উপকরণের ভিত্তিতে লক্ষ্যকে চিহ্নিত করে।" যাইহোক, ঘটনার বহু বছর পরেও, ঘটনার উদ্দেশ্য ও পদ্ধতির বিস্তারিত বিবরণ রহস্যের মধ্যে আবৃত করে রাখা হয়েছে।
২০১৭ সালে, মুক্তি প্রাপ্ত জগ্গা জাসুস চলচ্চিত্রের গল্পে কুখ্যাত "পুরুলিয়ায় অস্ত্র বর্ষণের ঘটনা"'টি তুলে ধরা হয়েছে। এই চলচ্চিত্রে দেখানো হয় যে একটি উড়োজাহাজ থেকে অস্ত্র ও গোলাবারুদের বাক্স খোলা মাঠের মাঝে ফেলে দিয়ে চলে যেতে। চলচ্চিত্রটিতে অভিনয় করেছেন অভিনেতা রণবীর কাপুর, ক্যাটরিনা কাইফ, শাশ্বত চট্টোপাধ্যায়সহ আরও অনেকে।
আন্তঃকোরীয় সম্মেলন

আন্তঃকোরীয় সম্মেলন  হল উত্তর ও দক্ষিণ কোরিয়ার নেতৃবৃন্দের মধ্যকার সম্মেলন। দুই কোরিয়ার মধ্যে প্রাতিষ্ঠানিক ও রাষ্ট্রীয়ভাবে পর্যাপ্ত যোগাযোগ ও কথোপকথন হয় না। এই সম্মেলন মূলতঃ সেই শূন্যতা পূরণেই পাথেয় হয়ে থাকে। কোরীয় যুদ্ধ থেকে শুরু করে কোরীয় অসামরিকীকৃত অঞ্চল ইত্যাদি এই সম্মেলনে আলোচনার বিষয়বস্তু। এছাড়াও উত্তর কোরিয়ায় মানবাধিকার ও পারমাণবিক অস্ত্রের উন্নীতিকরণ এই সম্মেলনের অন্যতম বিষয়। 
কিম দে জং এর সময়কালে সর্বপ্রথম কোরীয় পেনিনসুলার দুই নেতার সাক্ষাৎ হয়। দক্ষিণ কোরিয়ার এই রাষ্ট্রপতি পিয়ংইয়াং সুনান আন্তর্জাতিক বিমানবন্দরে উত্তর কোরিয়ার জাতীয় সুরক্ষা দলের প্রধান কিম জং-ইলের সাথে সাক্ষাৎ করেন। কোরীয় যুদ্ধ পরবর্তী সময়ে এটাই দুই দেশের নেতার মধ্যে হওয়া প্রথম কোন সাক্ষাৎ। তিন বছর পর অবশ্য প্রকাশিত হয় যে, এই সাক্ষাতের জন্য দক্ষিণ কোরিয়া উত্তর কোরিয়াকে ৫০০ মিলিয়ন মার্কিন ডলার দিয়েছিল। তদন্তের পরে প্রমাণ হয় দক্ষিণ কোরিয়া থেকে উত্তর কোরিয়াকে গোপনে ২০০ মিলিয়ন ডলার দেয়া হয়। এই কলঙ্কের জন্য দক্ষিণ কোরিয়ার ৬ জন সরকারী ঊর্ধ্বতন কর্মকর্তা ও ব্যবসায়ীকে দোষী সাব্যস্ত করা হয়। সম্মেলন পরবর্তীতে একই বছরের আগস্টে, প্রায় ৫০ বছর পরে দুই কোরিয়ার সাধারণ মানুষেরা নিজেদের পরিবার ও বন্ধু-বান্ধবদের সাথে সাক্ষাতের সুযোগ পায়। এই রিইউনিয়ন উত্তর কোরিয়ার পিয়ংইয়াং ও দক্ষিণ কোরিয়ার সউল শহরে হয়েছিল।
২০০৭ সালের জুনে সম্মেলনের ঘোষণা দেয়া হয়। তিন দলীয় সম্মেলনকে চার দলীয় সম্মেলনে উন্নীত করা হয়। কোরীয় পেনিনসুলার নিউক্লিয়ার সংক্রান্ত ইস্যু সমাধানে এর আয়োজন করা হয়েছিল। একই সাথে দুই কোরিয়ার মধ্যকার অর্থনৈতিক সম্পর্ক উন্নয়নও এই সম্মেলনের বিষয়বস্তু ছিল। পূর্বের সাক্ষাৎ উত্তর কোরিয়াতে হওয়ায় ধারণা করা হয়েছিল ২০০৭ সালের সম্মেলন দক্ষিণ কোরিয়ার মাটিতে হবে। সেই ধারণা অবশ্য ভুল প্রমাণিত হয় , যখন দ্বিতীয়বারের মতো আন্তঃকোরীয় সম্মেলন উত্তর কোরিয়ার পিয়ংইয়াং এ ঘটে।
এই সাক্ষাতে হওয়া আলোচনার কোন নথি দক্ষিণ কোরিয়ার আর্কাইভে না থাকায় ২০১৩ সালে দুই দেশের সীমান্তরেখা নিয়ে মতবিরোধের সৃষ্টি হয়। সে সময় দক্ষিণ কোরিয়ার ইন্টেলিজেন্স বিভাগ নিজেদের তৈরি এই আলোচনার নথি প্রকাশ করে। যেখানে তৎকালীন দক্ষিণ কোরিয়ার রাষ্ট্রপতি কিম জং ইলের সাথে উত্তরীয় সীমান্ত রেখার ব্যাপারে সহমত প্রকাশ করেন।
২০১৮ সালের ২৭ শে এপ্রিল আন্তঃকোরীয় সম্মেলন কোরিয়া প্রজাতন্ত্রের যুক্ত নিরাপত্তা অঞ্চলে সংঘটিত হয়েছে।  এটি দক্ষিণ ও উত্তর কোরিয়ার তৃতীয় সম্মেলন, যা রাষ্ট্রপতি মুন জে ইন এবং কিম জং ঊনের সহসম্মতিতে সম্ভবপর হয়েছে। উত্তর কোরিয়ার পারমাণবিক অস্ত্র ইস্যুকে প্রধান নজরে রেখে কোরীয় পেনিনসুলাকে পারমাণবিক অস্ত্রমুক্তাঞ্চল করাই এই সম্মেলনের মূল উদ্দেশ্য।
ডরোথি পার্কার

ডরোথি পার্কার (২২ আগস্ট, ১৮৯৩ – ৭ জুন, ১৯৬৭) একজন আমেরিকান কবি, লেখক, সমালোচক এবং বিদ্রুপাত্মক রচনাকার ছিলেন। বিংশ শতকের শহুরে ভুলগুলোর প্রতি তীক্ষ্ণ ও বুদ্ধিমান বিদ্রুপ তার রচনার প্রধান অঙ্গ।
দ্বন্দ্বপূর্ণ এবং অসুখী শৈশবে বড় হওয়া পার্কার ধীরে ধীরে তার লেখনীর মাধ্যমে জনপ্রিয় হয়ে ওঠেন। এর অন্যতম কারণ ছিল "দ্য নিউ ইয়র্কার" প্রকাশনায় তার সাহিত্যিক পদচারণা এবং অ্যালকনকুইন রাউন্ড টেবিলের প্রতিষ্ঠাতা সদস্য হিসেবে তার আত্মপ্রকাশ। এ বৃত্ত ভেঙে গেলে তিনি হলিউডে গিয়ে চিত্রনাট্যকার হিসেবে যাত্রা শুরু করেন। সেখানে তিনি অ্যাকাডেমি অ্যাওয়ার্ডে দুইবার মনোনয়নও পান। তবে তার এ সাফল্যযাত্রা থেমে যায় বামপন্থী রাজনীতিতে যোগ দেওয়ায়, যার ফলে তিনি হলিউড ব্ল্যাকলিস্টে নিজের নাম লিখিয়ে ফেলেন।
মেধা থাকা সত্ত্বেও তার খ্যাতিকে তিনি "ওয়াইজক্র্যাকার" হিসেবে নষ্ট করেন। তবে তীক্ষ্ণ বিদ্রুপাত্মক খাতে তার সাহিত্যিক অবদান এবং খ্যাতি এখনও স্মরণীয়।
ডট বা ডটি হিসেবে পরিচিত পার্কার লং ব্রাঞ্চ, নিউ জার্সির ৭৩২ ওশন এভিনিউতে জ্যাকব হেনরি এবং এলিজা অ্যানি রথসিল্ড (নি মারস্টন) এর কোলে জন্মগ্রহণ করেন। সেখানে তার পিতামাতার একটি গ্রীষ্মকালীন কটেজ ছিল। ডরোথির মা স্কটিশ পরিবারে জন্ম নিয়েছিল এবং তার পিতা জার্মান ইহুদি বংশোদ্ভূত। "মাই হোমটাউন" নামক লেখনীতে পার্কার লেখেন যে পিতামাতা শ্রমিক দিবসের পরপরই ম্যানহাটনে চলে গিয়েছিল, অতএব তাকে একজন প্রকৃত নিউ ইয়র্কার বলা চলে। ১৮৯৮ সালের জুলাই মাসে, যখন পার্কারের বয়স পাঁচ হতে কিছু বাকি, তখন তার মা মারা যান। ১৯০০ সালে তার বাবা পুনরায় বিয়ে করেন ইলিয়ানর ফ্রান্সিস লুইসকে। পার্কার তার বাবাকে ঘৃণা করত, কারণ সে শারীরিক অত্যাচারী ছিল। নতুন মাকেও সে পছন্দ করত না এবং "মা", "সৎ মা" কিংবা "ইলিয়ানর" বলেও কোনোদিনও ডাকেনি; বরং তাকে "গৃহকর্মী" বলেই ডাকতেন। পার্কার বোন হেলেনের সাথে আপার ওয়েস্ট সাইডে বড় হন এবং ওয়েস্ট ৭৯তম রাস্তায় অবস্থিত কনভেন্ট অব দ্য ব্লেসড স্যাক্রামেন্টের অধীনের একটি রোমান ক্যাথলিক এলিমেন্টারি স্কুলে পড়াশোনা শুরু করেন; যদিও তার পিতা ইহুদি এবং সৎ মা প্রোটেস্ট্যান্ট ছিলেন। তার অন্যতম সহপাঠী ছিল মার্সিডিজ দে একোস্টা। পার্কার একদা মজা করে বলেছিলেন যে একবার ইমাকুলেট কনসেপশনকে "স্বতঃস্ফূর্ত দহন" হিসেবে আখ্যায়িত করায় তাকে প্রায় বের করে দেওয়া হচ্ছিল। ১৯০৩ সালে তার সৎমাও মারা যান, তখন পার্কারের বয়স নয় ছিল। পার্কার মরিসটাউন, নিউ জার্সিতে অবস্থিত মিস ডানা'স স্কুলে পড়তে যান। ১৯১১ সালে তিনি স্কুল থেকে পাস করেন, তখন তার বয়স ১৮। ১৯১৩ সালে তার বাবাও মারা যান। এরপর তিনি একটি ডান্সিং স্কুলে পিয়ানো বাজিয়ে জীবিকা নির্বাহ করা শুরু করেন, তখন সে তার নিজের ছন্দ নিয়েও কাজ করা শুরু করেন।
তার লেখা প্রথম কবিতা তিনি ১৯১৪ সালে "ভ্যানিটি ফেয়ার" ম্যাগাজিনে প্রকাশ করেন। এর কয়েক মাস পর তিনি "কন্দে নাস্ট" মাগাজিন, "ভোগ" ম্যাগাজিন প্রভৃতিতে সম্পাদকীয় সহকারী হিসেবে যুক্ত হওয়ার প্রস্তাব পান। "ভোগ" ম্যাগাজিনে দুই বছর কাজ করার পর তিনি "ভ্যানিটি ফেয়ার" ম্যাগাজিনে যান একজন স্টাফ রাইটার হিসেবে।
১৯১৭ সালে তিনি ওয়াল স্ট্রিট স্টকব্রোকার এডউইন পন্ড পার্কার II এর সাথে পরিচিত হন এবং পরবর্তীতে বিয়ে করেন
(১৮৯৩–১৯৩৩), কিন্তু প্রথম বিশ্বযুদ্ধর ফলে তারা পৃথক হয়ে পড়েন। তার ইহুদি পূর্বসূরীতার প্রতি তার একধরনের পরস্পরবিরোধীতা কাজ করত, যার ফলে ঐ সময়ে শক্ত ইহুদি-বিদ্বেষ কাজ করত এবং তিনি প্রায়ই মজা করে বলতেন যে তিনি মূলত তার নাম থেকে মুক্তি পেতেই বিয়ে করেছেন।
ফার্মগেট

ফার্মগেট ঢাকার তেজগাঁও এলাকায় অবস্থিত একটি বাণিজ্যিক এলাকা। এটি ঢাকা শহরের সবচেয়ে ব্যস্ততম এবং সর্বাধিক জনবহুল একটি এলাকা।
১৯৯০-এর দশকের গোড়ার দিকে, এই এলাকায় বিশাল ভবন নির্মাণ হতে থাকে। ফলস্বরূপ, এলাকাটি বাণিজ্যিক গুরুত্ব অর্জন করেছে এবং ঢাকা শহরের প্রধান পরিবহন কেন্দ্রস্থলের মধ্যে অন্যতম হয়ে উঠেছে। এখানে ঢাকা মেট্রো রেল লাইনের ৬-এর একটি স্টেশন আছে। বর্তমানকালে ফার্মগেট আবাসিক এলাকার তুলনায় একটি বাণিজ্যিক এলাকায় পরিণত হয়েছে।
ফার্মগেটে আশেপাশের স্থানগুলি হচ্ছে কারওয়ান বাজার, পান্থপথ, জাতীয় সংসদ ভবন, ঢাকা সেনানিবাস, বসুন্ধরা সিটি, রাজাবাজার, বঙ্গবন্ধু শেখ মুজিবুর রহমান নভোথিয়েটার, মণিপুরিপাড়া, ইন্দিরা রোড, প্রধানমন্ত্রীর কার্যালয়, মোস্তফা রোড, স্কয়ার হাসপাতাল, জাহানারা গার্ডেন, ম্যাবস গলি, তেজতুরি বাজার, তেজকুনি পাড়া, নাখাল পাড়া, গার্ডেন রোড, চন্দ্রিমা উদ্যান, শেরে বাংলা নগর এলাকা ইত্যাদি।
কৃষি উন্নয়ন, কৃষি ও পশুপালন গবেষণার জন্য ব্রিটিশ সরকার এখানে একটি ফার্ম বা খামার তৈরি করেছিল। সেই ফার্মের প্রধান ফটক বা গেট থেকে এলাকার নাম ফার্মগেট হয়। খামারের ফটক ময়মনসিংহ সড়ক (এখন পুরাতন বিমানবন্দর সড়ক নামে পরিচিত) এ অবস্থিত ছিল। ঢাকার বর্তমান গ্রীন রোড থেকে কল্যাণপুর পর্যন্ত বিরাট এলাকা জুড়ে তখন তৎকালীন কৃষি বিভাগের অধীনে একটি ফার্ম ছিলো। তার নাম ছিল 'মণিপুর ফার্ম'। ফার্মের প্রধান প্রবেশ পথ থেকেই 'ফার্মগেট' নামের উৎপত্তি। মণিপুর ফার্মে তখন বিভিন্ন প্রকার কৃষিপণ্য এবং দুগ্ধ ও দুগ্ধজাত পণ্য উৎপাদন হতো। ফার্মের অধীনে ছিল হাজার খানেক উন্নত জাতের গোরু। গো-সম্পদ রক্ষণাবেক্ষণ এবং কৃষি কাজের জন্য ছিল বহু মনিপুরী ও সাঁওতাল শ্রমিক। তাদের একাংশ বিভিন্ন স্থানে কুলীর কাজও করতো। ফার্মগেটের আশেপাশের এলাকা এবং বর্তমান গ্রীন রোডের দু'পাশে ছিল তাদের বসতি। মণিপুরি নৃ-গোষ্ঠীর শ্রমিকেরা সেখানে বসবাস করতো, সেই স্থানটি পরবর্তীতে 'মণিপুরী পাড়া' নামে পরিচিতি লাভ করে। আর বর্তমান গ্রীন রোডের নাম ছিল তখন 'কুলী রোড'। মেঠো রাস্তার দু'পাশে ছিল বাঁশবন ঘেরা জঙ্গল। সেই আমলে সমগ্র ভারতে 'মণিপুর ফার্ম' ছিল সবচেয়ে বড় এবং একটি স্বনামধন্য কৃষি প্রতিষ্ঠান।
ফার্মগেটে অনেক শিক্ষা প্রতিষ্ঠান রয়েছে। সর্বাধিক পরিচিত শিক্ষা প্রতিষ্ঠানগুলো হচ্ছে:
গ্রাম এবং মফস্বল এলাকা থেকে আসা বিভিন্ন শিক্ষার্থীরা সুবিধার তাগিদে এই সকল শিক্ষা প্রতিষ্ঠানের আশেপাশে অবস্থিত হোস্টেলে অবস্থান করেন। এছাড়া এই এলাকা বিভিন্ন কোচিং সেন্টার এবং বেশ কিছু কিন্ডারগার্টেন স্কুল এর জন্য জনসাধারণের কাছে সুপরিচিত। বিশ্ববিদ্যালয় ভর্তি পরীক্ষার্থীদের বিশ্ববিদ্যালয় ভর্তি কোচিং সেন্টার: উদ্ভাস-উন্মেষ, উন্মেষ, ফোকাস, ইউ.সি.সি, আইকন প্লাস, লুমিনাস, ম্যাবস কোচিং সেন্টারের প্রধান শাখা রয়েছে।
বজরং পুনিয়া

বজরং পুনিয়া (জন্ম ২৬ ফেব্রুয়ারি, ১৯৯৪) একজন ভারতীয় ফ্রিস্টাইল কুস্তিগির। ২০১৮ কমনওয়েলথ গেমস, গোল্ড কোস্টে, তিনি ৬৫ কেজির ফ্রিস্টাইল শ্রেণিতে স্বর্ণপদক জিতেছেন।
পুননিয়া ভারতের হরিয়ানা রাজ্যের ঝাজ্জর জেলার খোদান গ্রামে জন্মগ্রহণ করেন। তিনি সাত বছর বয়সে কুস্তি শুরু করেন এবং তার পিতা তাকে কুস্তি শিখতে উৎসাহিত করেন। তার একটি ভাই আছে নাম হারেন্দার সিং পুননিয়া। ২০১৫ সালে, ভারতে স্পোর্টস অথরিটি অফ ইন্ডিয়া আঞ্চলিক কেন্দ্রে যোগ দেওয়ার জন্য তার পরিবার সোনিপাতে চলে যান। তিনি ভারতীয় রেলওয়েতে ট্রাভেলিং টিকিট এক্সামিনমার (টিটিই) পদে কাজ করেন এবং তার পরিবার উপ-পুলিশ সুপারের পদের জন্য হরিয়ানা পুলিশের কাছে দাবি জানিয়েছে।
২০১৩ সালে, নিউ দিল্লিতে, পুরুষদের ফ্রিস্টাইল ৬০ কেজি শ্রেণির সেমিফাইনালে, ভারতের বজরংকে দক্ষিণ কোরিয়ার হুয়াং রিয়াং-হক ৩-১ স্কোরে হারিয়ে দেয় এবং বজরং ব্রোঞ্জ পদক পান।
২০১৩ সালে, হাঙ্গেরির বুদাপেস্টে, পুরুষের ফ্রিস্টাইল ৬০ কেজি শ্রেণিতে বজরং ব্রোঞ্জ পদক জিতেছিলেন। সেখানে, তিনি মঙ্গোলিয়ার এনকসাইখনি ন্যাম-ওকিরকে ৯-২ স্কোরে হারান।
৩২ রাউন্ডের প্রতিযোগিতার মধ্যে, তিনি বুলগেরিয়া এর ভ্লাদিমির ডুবভ কাছে ৭-০ হেরে যান এবং চূড়ান্ত লড়াইয়ে ভ্লাদিমির যোগ্যতা অর্জন করে, বজরং তখন জাপানের শোগো মায়েদার মুখোমুখি হয়েছিল এবং একটি ওয়াকফোর্ড অর্জন করে। তার পরবর্তী প্রতিদ্বন্দ্বী রোমানিয়ার ইভান গুইডিয়া ছিল, তিনি ১০-৩ স্কোরে জয় লাভ করেন এবং ব্রোঞ্জ পদকের জন্য প্রতিযোগিতা করার সুযোগ অর্জন করেন।
২০১৪ সালে, স্কটল্যান্ডের গ্লাসগোতে, পুরুষের ফ্রিস্টাইল ৬১ কেজি শ্রেণিতে কানাডার ডেভিড ট্রেম্বেলে ৪-১ স্কোরে হারিয়ে দেয় এবং বজরং রৌপ্য পদক জিতেছিলেন।
২০১৪ সালে, দক্ষিণ কোরিয়ার ইনচেওনতে, পুরুষদের ফ্রিস্টাইল ৬১ কেজি শ্রেণীতে ইরানের মাসুদ এসমাইলপুরজয়বাড়ী ৩-১ স্কোরে হারিয়ে দেয় এবং বজরং রৌপ্য পদক জিতেছিলেন।
২০১৪ সালে, কাজাখস্তানের আস্তানাতে, পুরুষদের ফ্রিস্টাইল ৬১ কেজি শ্রেণিতে ইরানের মাসুদ এসমাইলপুরজয়বাড়ী ৪-০ স্কোরে হারিয়ে দেয় এবং বজরং রৌপ্য পদক জিতেছিলেন।
২০১৫ সালে, লাস ভেগাসে, বজরং একটিও পদক পাননি এবং পঞ্চম স্থান অর্জন করেন।
২০১৭ মে মাসে, দিল্লিতে অনুষ্ঠিত এশিয়ান রেসলিং চ্যাম্পিয়নশিপে বজরং স্বর্ণপদক জিতেছিলেন।
নিউ দিল্লিতে নিলামে জেএসডব্লিউ মালিকানাধীন ব্যাঙ্গালোর ফ্রাঞ্চাইজির দ্বিতীয় অধিগ্রহণ বজরং ছিলেন, তাকে ২৯.৫ লাখ টাকা দিয়ে নেওয়া হয়েছিল।
প্রো রেসলিং লিগটি ৬টি শহরে, ১০ ডিসেম্বর থেকে ২৭ ডিসেম্বর অনুষ্ঠিত হয়।
২০১৮ সালে, অস্ট্রেলিয়ার গোল্ড কোস্টে, পুরুষের ফ্রিস্টাইন ৬৫ কেজি শ্রেণিতে বজরং স্বর্ণপদক জিতেছেন। তিনি প্রযুক্তিগত শ্রেষ্ঠত্বের ভিত্তে ওয়েলসের কেএন চরিগকে পরাজিত করেন।
আনুক এমে

আনুক এমে (ফরাসি: Anouk Aimée; (২৭ এপ্রিল ১৯৩২-১৮ জুন ২০২৪) হলেন একজন ফরাসি অভিনেত্রী। তিনি ১৯৪৭ সালে ১৪ বছর বয়সে তার চলচ্চিত্র কর্মজীবন শুরু করেন এবং সত্তরের অধিক চলচ্চিত্রে অভিনয় করেছেন। যদিও তার বেশিরভাগই ফরাসি ভাষার চলচ্চিত্রে অভিনয় করেছেন, তিনি স্পেন, ব্রিটেন, ইতালি ও জার্মানি ও মার্কিন কয়েকটি চলচ্চিত্রেও কাজ করেছেন। তার সম্মাননার মধ্যে রয়েছে একটি গোল্ডেন গ্লোব পুরস্কার, একটি বাফটা পুরস্কার, একটি কান চলচ্চিত্র উৎসব পুরস্কার ও একটি সম্মানসূচক সেজার।
এমে শৈশব থেকে নিয়মিত শিক্ষার পাশাপাশি অভিনয় ও নৃত্য বিষয়ে পড়াশুনা করেছেন। তার অভিনীত চলচ্চিত্রগুলোর মধ্যে রয়েছে ফেদেরিকো ফেল্লিনি পরিচালিত "লা দোলচে ভিতা" (১৯৬০), যার মাধ্যমে তিনি চলচ্চিত্র শিল্পে "উদীয়মান তারকা" হিসেবে আবির্ভূত হন। তিনি পরবর্তীতে ফেল্লিনির "অত্তো এ মেজ্জো" (১৯৬৩), জাক দেমি পরিচালিত "ললা" (১৯৬১), জর্জ কিউকার পরিচালিত "জাস্টিন" (১৯৬৯), বেরনার্দো বেরতোলুচ্চি পরিচালিত "লা ত্রাজেদিয়া দি উন উমো রিদিকোলো" (১৯৮১) এবং রবার্ট আল্টম্যান পরিচালিত "প্রেট-এ-পোর্টার" (১৯৯৪) চলচ্চিত্রে অভিনয় করেন। ১৯৬৬ সালে "আঁ উম এ উন ফ্যম" চলচ্চিত্রে অভিনয়ের স্বীকৃতি হিসেবে তিনি শ্রেষ্ঠ নাট্য চলচ্চিত্র অভিনেত্রী বিভাগে গোল্ডেন গ্লোব পুরস্কার এবং শ্রেষ্ঠ অভিনেত্রী বিভাগে বাফটা পুরস্কার জয় করেন এবং শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন।
সহবিবর্তন

জীববিজ্ঞানের ভাষায়, যখন দুই বা ততোধিক প্রজাতি একে অপরের বিবর্তনে ভূমিকা রাখে, তখন তাকে সহবিবর্তন বলে।
বিজ্ঞানী চার্লস ডারউইন সপুষ্পক উদ্ভিদ ও কীটের মধ্যে বিবর্তনীয় সম্পর্কের কথা তার রচনা "অন দ্য অরিজিন অব স্পিসিস" (১৮৫৯) বইটিতে উল্লেখ করেছিলেন। ১৯৬৪ সালে  পল আর. এরলিখ এবং পিটার এইচ. রাভেন সহবিবর্তন ব্যাপারটি নিয়ে আলোচনা করেন। তত্ত্বীয়গতভাবে বর্তমানে সহবিবর্তনের ধারণা সুগঠিত এবং সুস্পষ্টভাবে প্রধান বিবর্তনীয় পরিবর্তনে সহবিবর্তনের ভূমিকা দেখাতে সক্ষম।  সম্প্রতিকালে, ছোঁয়াচে রোগের ব্যপ্তি এবং পরিবেশের বিভিন্ন প্রজাতির সম্প্রদায়ের গঠন এবং ক্রিয়ায় সহবিবর্তনের ভূমিকা দেখানো হয়েছে।
সহবিবর্তন জীববিজ্ঞানের একটি প্রাথমিক ধারণা। অবশ্য কম্পিউটার বিজ্ঞান, সামাজিক বিজ্ঞান এবং জ্যোতির্বিজ্ঞানেও এই ধারণার প্রয়োগ ঘটেছে। 
সহবিবর্তন দুই বা ততোধিক প্রজাতির মধ্যে পারস্পরিক সম্পর্ক গড়ে ওঠার মাধ্যমে ঘটে। এই সম্পর্ক বিভিন্ন ধরনের হতে পারে। 
সপুষ্পক উদ্ভিদ ফসিল রেকর্ডে অনেকটা হুট করেই এসেছে এবং বৈচিত্র্যতা লাভ করেছে। যা বিজ্ঞানী চার্লস ডারউইনের ভাষায় এই সপউষ্পক উদ্ভিদগুলো কীভাবে এত দ্রুত বিবর্তিত হয়েছে তা   "অসহ্যকরভাবে রহস্যজনক"। তিনি এই সকল উদ্ভিদের বিবর্তন সম্ভাব্য ব্যাখ্যায় সহবিবর্তনের ধারণাকে মাথায় এনেছিলেন।  তিনি প্রথমে অন দ্য অরিজিন অব স্পিসিস বইয়ে এই সম্ভাব্যতার কথা বললেও পরবর্তীতে এই ধারণার বিস্তৃত বিবরণ পাওয়া যায় তার "ফার্টিলাইজেশন অব অর্কিডস" (১৮৬২) রচনায়। 
আধুনিক পতঙ্গপরাগী পুষ্প সমূহ পতঙ্গ ও কীটদের সাথে সহবিবর্তিত হয়েছে। পতঙ্গের সাথে খাপ খাইয়ে নিয়ে এবং নিজেদের পরাগায়ণ নিশ্চিত করতে এসমস্ত ফুল পরাগায়নকারী পতঙ্গদের মধু দিয়ে পুরস্কৃত করে। এভাবে তারা একে অপরের উপকার সাধনের মাধ্যমে সহবিবর্তিত হয়। উদ্ভিদ ও প্রজাপতির মধ্যে সহবিবর্তন বর্ণনার মাধ্যমে ১৯৬৪ সালে এই ধারণার শক্তভাবে উপস্থাপন শুরু হয়। 
হামিংবার্ড এবং পাখি পরাগী পুষ্প পরস্পরের মধ্যে সহবিবর্তিত হয়েছে।এই ফুলগুলোর অমৃত এই বিশেষ ধরনের পাখির খাদ্যাভাসের সাথে মিলে। এমনকি এপ্রজাতির ফুলের রঙ ও আকার পাখির দৃষ্টি ক্ষমতা ও শারীরিক সক্ষমতার সাথেও অদ্ভুদভাবে মিলে। এই ধরনের ফুল ফোটার সময়ই হামিংবার্ড পাখির প্রজননকাল। 
বাহক ও পরজীবী সহবিবর্তন  হল পরজীবী ও এর বাহকের মধ্যে হওয়া সহবিবর্তন। সাধারণভাবে অনেক ধরনের পরজীবী ভাইরাস নিজেদের বাহকদের সাথে সহবিবর্তিত। রাণী মৌমাছি তত্ত্ব  মতে যৌন প্রজনন কোন কোন প্রজাতিকে পরজীবী থেকে এগিয়ে থাকতে সাহায্য করে। বাহক যৌন প্রজননের মাধ্যমে বংশবিস্তার করে এবং নতুন প্রজন্মের সেই নির্দিষ্ট পরজীবীর বিরুদ্ধে প্রতিরক্ষা থাকে। ফলশ্রুতিতে পরজীবীরাও বিবর্তিত হয়। 
সহবিবর্তন প্রাথমিকভাবে জীববিজ্ঞানের ধারণা হলেও অন্যান্য ক্ষেত্রেও এর ব্যবহার আছে। জীববিজ্ঞানের বাইরে সহবিবর্তনের ধারণা নিম্নোক্ত ক্ষেত্রগুলোতেও পাওয়া যায়।
রুশ ডুবোজাহাজ নেরপা (কে-১৫২)

আইএনএস চক্র হল একটি ৮,১৪০-টন (৮,০১০-লম্বা-টন) ওজনের "প্রকল্প ৯৭১" (অথবা প্রকল্প 518; ন্যাটো: আকুলা-শ্রেণীর সাবমেরিন ) - এর অন্তর্গত পারমাণবিক শক্তিচালিত আক্রমণাত্বক ডুবজাহাজ। নেরপা ডুবজাহাজটির নির্মাণ ১৯৯৩ সালে শুরু হয়, কিন্তু তারপর নির্মাণ কার্য অর্থায়ন অভাবের কারণে স্থগিত হয়। ভারতীয় নৌবাহিনীকে ১০ বছরের জন্য ইজারা দেওয়া হলে এটি ডুবজাহাজটির নির্মাণ ও সাগর পরীক্ষা পরিচালিত হয়। ২০০৮ সালের অক্টোবরে এটি কে -১৫২ নেরপা নামে চালু করা হয়েছিল এবং ২০০৯ সালের শেষের দিকে রাশিয়ার নৌবাহিনীতে প্রবেশ করে। ডুবজাহাজটি ব্যাপক ভাবে বিচারের পর ২০১১ সালে ভারতীয় নৌবাহিনীর কাছে ইজারা দেওয়া হয়েছিল এবং আনুষ্ঠানিকভাবে দ্বিতীয়বার আইএনএস চক্র নামে নামকরণ করারণ জন্য একটি অনুষ্ঠানের আয়োজন করেছিল। ২০১৪ সালের ৪ এপ্রিল আইএনএস চক্র বিশাখাপত্তনমে পূর্ব নৌ কমান্ডে যোগদান করেছে। 
৮ নভেম্বর ২০০৮ সালে কে-১৫২ নেরপা জাপান সাগরে পরীক্ষা চালাচ্ছিল, সেই সময় আগুনের দমন ব্যবস্থাটি ঘটনাক্রমে শুরু হয়েছিল। দুর্ঘটনায় ২০ বেসামরিক বিশেষজ্ঞ ও নৌবাহিনীর সদস্যের মৃত্যু এবং ২১ জন আহত হয়েছে।
১৯৯৩ সালে কোমোলোস্ক-অন-আমুর শিপইয়ার্ডে নেরপার নির্মাণ শুরু হয়, তবে ১৯৯০-এর দশকের শুরুতে অর্থনৈতিক সংকটের কারণে তহবিলের অভাবের কারণে এটি প্রায় এক দশক ধরে বিলম্বিত হয়। ২০০৪ সাল পর্যন্ত আংশিকভাবে নির্মিত ছিল ডুবজাহাজটি, যখন রোসপ্রোম (ইন্ডাস্ট্রিয়াল এজেন্সি ফর ইন্ডাস্ট্রিয়াল) ভারতীয় সরকারের সাথে একটি ডুবজাহাজ প্রদান করার এবং ভারতীয় নৌবাহিনীতে এটি ডুবজাহাজের ইজারা করার চুক্তি স্বাক্ষর করে। জাহাজটি ২০০৭ সালের মধ্যে সম্পন্ন করার পরিকল্পনা ছিল, কিন্তু আরও বিলম্বের পর এটি করা হয়েছিল। ২০০৭ সালে, এটি প্রোমোশস্কি ক্রাইয়ের, বালোশয় কামেনের অন্তর্গত ক্লোজ সিটির ভয়েটোক শিপয়ার্ডে স্থানান্তরিত করা হয়েছিল, ডুবজাহাজটির ফিটিং-আউটের জন্য। এটি অক্টোবর ২০০৮ সালে সমুদ্র ট্রায়ালের জন্য চালু করা হয়েছিল, যার ফলে এটি রাশিয়ান প্রতিরক্ষা মন্ত্রণালয়কে হস্তান্তর করা হয়েছিল। ভারতীয় গণমাধ্যমের প্রতিবেদনগুলি বলে যে, ডুবজাহাজটির নির্মাণের পুনরুদ্ধার ভারতীয় অর্থ তহবিল দিয়ে হয়েছিল। 
২০০৮ সালের হিসাবে, ভারতে নেরপা লিজের জন্য ভারতকে ২ বিলিয়ন মার্কিন ডলার এবং আরেকটি প্রকল্প ৯৭১ শচুকা-বি-শ্রেণীর ডুবোজাহাজ দিয়ে রাশিয়ার একটি চুক্তি মুলতুবি ছিল। এর মধ্যে, কে -১৫২ নেরপা ৬৭০ মিলিয়ন মার্কিন ডলারের আনুমানিক মূল্য ১০ বছরের জন্য ভাড়া করা হবে। ৩০ ডিসেম্বর ২০১১ সালে ডুবজাহাজটি ভারতীয় নৌবাহিনীর হস্তান্তর করা হয়। ভারতীয় নৌবাহিনীকে হস্তান্তরের পর এটি ডুবজাহাজটি আইএনএস চক্র নামে নৌবাহিনীতে যুক্ত করা হয়। নেরপা হল বৈকাল সাগরর নামের জন্য ব্যবহৃত রাশিয়ান শব্দ এবং চক্র হল ভারতীয় পৌরাণিক দেবতা বিষ্ণু'র অস্ত্র।
ভারতীয় নৌবাহিনী প্রথমে সেন্ট পিটার্সবার্গের কাছে ডুবজাহাজটি পরিচালনা করার জন্য প্রশিক্ষণ গ্রহণ করে এবং নৌবাহিনীর আরেকটি দল ওয়েস্টিভোস্টোকে সমুদ্রের ট্রায়ালের জন্য ২০০৮ সালের আগ পর্যন্ত পৌঁছয়। ভারতে নিজস্ব পারমাণবিক ডুবজাহাজ প্রকল্পের জন্য এই প্রশিক্ষণটি অত্যন্ত গুরুত্বপূর্ণ বলে মনে করা হত, যা অরিহান্ত-শ্রেণী ডুবজাহাজ নামে পরিচিত।
পিটার লিভার

পিটার লিভার (; জন্ম: ১৭ সেপ্টেম্বর, ১৯৪০) ইয়র্কশায়ারের টডমোর্ডেন এলাকায় জন্মগ্রহণকারী প্রথিতযশা সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে ইয়র্কশায়ার, মেরিলেবোন ও ল্যাঙ্কাশায়ার এবং অস্ট্রেলীয় প্রথম-শ্রেণীর ক্রিকেটে তাসমানিয়ার পক্ষাবলম্বন করেছেন তিনি। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে কার্যকরী ডানহাতি ব্যাটসম্যান হিসেবে ভূমিকা রাখতেন তিনি।
১৯৭০ থেকে ১৯৭৫ সময়কালে ইংল্যান্ড দলের পক্ষে সতেরোটি টেস্ট ও দশটি একদিনের আন্তর্জাতিকে অংশ নেয়ার সুযোগ লাভ করেছেন। উইকেট সংগ্রহের দিক দিয়ে বেশ সফল ছিলেন পিটার লিভার। ৪১ টেস্ট উইকেট পান। এছাড়াও, নিচেরসারিতে ব্যাটিং করে ব্যক্তিগত সর্বোচ্চ অপরাজিত ৮৮ রান সংগ্রহ করতে পেরেছিলেন তিনি।
খেলোয়াড়ী জীবনের শেষদিকে নিউজিল্যান্ডের বিপক্ষে ইয়ান চ্যাটফিল্ডের বিপক্ষে মারাত্মকভাবে বাউন্সার ছুড়েছিলেন ও মৃত্যুর দিকে নিয়ে গিয়েছিলেন অভিষেক ঘটা চ্যাটফিল্ডকে।
পিটার লিভার ল্যাঙ্কাশায়ার ও তাসমানিয়ার পক্ষে ১৯৬০ সাল থেকে ১৯৭৬ সাল পর্যন্ত প্রথম-শ্রেণীর ক্রিকেটে অংশ নিয়েছেন। এ সময়ে ৩০১টি খেলায় অংশ নিয়ে ৭৯৬ উইকেট লাভের পাশাপাশি ৩,৫৩৪ রান তুলেছেন। তবে, জন স্নো, জেফ জোন্স, ডেভিড ব্রাউন ও কেন হিগসের ইংল্যান্ড দলে অন্তর্ভূক্তির ফলে লিভারের অভিষেক পর্ব বেশ দেরীতে সম্পন্ন হয়।
৩০ বছর বয়সে টেস্ট অভিষেক ঘটে তার। ১ ডিসেম্বর, ১৯৭০ তারিখে পার্থে স্বাগতিক অস্ট্রেলিয়ার বিপক্ষে টেস্ট অভিষেক পর্ব সম্পন্ন হয় তার। অ্যাশেজ সিরিজের ২য় টেস্টে ব্যাট হাতে দুই রান তুললেও উভয় ইনিংসে একটি করে উইকেট লাভে সক্ষমতা দেখান।
শান্ত প্রকৃতির হলেও অত্যন্ত বিপজ্জ্বনকভাবে বাউন্সার প্রদান করতে পারতেন পিটার লিভার। উভয় ধরনের গুণাবলীই অকল্যান্ডের ইডেন পার্কে ১৯৭৫ সালে স্বাগতিক নিউজিল্যান্ডের বিপক্ষে দেখিয়েছেন তিনি। নিউজিল্যান্ডের ১১ নম্বর ব্যাটসম্যান ইয়ান চ্যাটফিল্ডকে তার বাউন্সারের শিকার হতে হয় ও বলটি কপালে লাগে। তবে, ইংল্যান্ড দলের ফিজিওথেরাপিস্ট তার মুখে শ্বাস-প্রশ্বাস ও বুকে চাপড় দিয়ে চ্যাটফিল্ডের সমূহ মৃত্যু সম্ভাবনাকে রহিত করতে পেরেছিলেন। হতবিহ্বল অবস্থায় লিভার হাঁটু মুড়ে বসে পড়েন ও সতীর্থদেরকে সাহায্যের জন্য এগিয়ে যেতে বলেন।
৫ আগস্ট, ১৯৭৫ তারিখে চূড়ান্ত টেস্ট খেলেন। লর্ডসে অস্ট্রেলিয়ার বিপক্ষে অ্যাশেজ টেস্টের মাধ্যমে টেস্ট খেলোয়াড়ী জীবনের ইতি ঘটান পিটার লিভার। সমগ্র টেস্ট খেলোয়াড়ী জীবনে ৩৬.৮০ গড়ে ৪১ উইকেট পেয়েছেন। সেরা বোলিং পরিসংখ্যান গড়েছেন ৬/৩৮।
সমগ্র খেলোয়াড়ী জীবনে দশটি একদিনের আন্তর্জাতিকে অংশ নিয়েছেন পিটার লিভার। তন্মধ্যে, ইংল্যান্ডে অনুষ্ঠিত ক্রিকেট বিশ্বকাপের উদ্বোধনী আসরে খেলার সুযোগ হয় তার। ১১টি উইকেট লাভ করলেও মাত্র ১৭ রান তুলতে পেরেছিলেন।
৫ জানুয়ারি, ১৯৭১ তারিখে মেলবোর্নে স্বাগতিক অস্ট্রেলিয়ার বিপক্ষে ওডিআই অভিষেক ঘটে তার। একই দলের বিপক্ষে লিডসের হেডিংলিতে ১৮ জুন, ১৯৭৫ তারিখে সর্বশেষ ওডিআইয়ে অংশগ্রহণ করেন তিনি। এরফলে, অভিষেক ও সর্বশেষ টেস্ট ও ওডিআইয়ে একই দলের বিপক্ষে খেলায় অংশগ্রহণের অনন্য সাধারণ কৃতিত্বের অধিকারী হন পিটার লিভার।
১৯৭৬ সাল পর্যন্ত প্রথম-শ্রেণীর ক্রিকেট জীবন চলমান ছিল ও লিস্ট এ ক্রিকেটে অংশ নিয়েছেন ১৯৮৩ সাল পর্যন্ত। এরপর তিনি তার পুরনো ঘরোয়া ক্রিকেট ক্লাব ল্যাঙ্কাশায়ারের কোচ হিসেবে দায়িত্ব পালন করেছেন।
বর্তমানে তিনি ডেভনভিত্তিক লিওডাউন ক্রিকেট ক্লাবে কোচের দায়িত্বে রয়েছেন। পিটার লেভারের ভাই, কলিন লেভারও ক্রিকেটার হিসেবে সফলতা পেয়েছেন।
হিন্দুস্তান অ্যারোনটিক্স লিমিটেড

হিন্দুস্তান অ্যারোনটিক্স লিমিটেড (সংক্ষেপেঃ হ্যাল) ভারতের একটি রাষ্ট্রীয় মালিকানাধীন মহাকাশ এবং প্রতিরক্ষা সংস্থা। সংস্থাটির সদর দপ্তর ভারতের বেঙ্গালুরুতে অবস্থিত। এটি ভারতের প্রতিরক্ষা মন্ত্রণালয়ের পরিচালনায় পরিচালিত হয়।
সরকার-মালিকানাধীন সংস্থা প্রাথমিকভাবে মহাকাশের কার্যক্রমে জড়িত এবং বর্তমানে বিমান, জেট ইঞ্জিন, হেলিকপ্টার এবং তাদের প্রয়োজনীয় খুচর যন্ত্রাংশের নকশা, রং ও সংযোজনের সঙ্গে জড়িত। নাসিকা, কোরওয়া, কানপুর, কোরাপুট, লখনৌ, ব্যাঙ্গালোর, হায়দ্রাবাদ, ব্যারাকপুর ও কাসারগড় সহ সংস্থাটির বিভিন্ন কেন্দ্র সারা ভারত জুড়ে বিস্তৃত। "এইচএল এইচএফ-২৪ মরুত" বোমারু-যুদ্ধবিমানটি ভারতে তৈরি প্রথম যুদ্ধবিমান।
এইচএল হ'ল হিন্দুস্তান এন্টারপ্রাইজ লিমিটেডের হিসাবে ২৩ ডিসেম্বর ১৯৪০ সালে ওয়ালচন্দ হিরাচন্দ কর্তৃক নির্মিত কোম্পানির চেয়ারম্যান নির্বাচিত হন। দমলুর রোডের "ইভেন্টাইড" নামক একটি বাংলোতে কোম্পানি অফিস খোলা হয়েছিল ছিল।
ব্যাঙ্গালোরের কারখানার সংগঠন এবং কেন্দ্র সরঞ্জাম নিউ ইয়র্কের ইন্টারকন্টিনেন্টাল এয়ারক্র্যাফ্ট কর্পোরেশনের উইলিয়াম ডি পোভলি কর্তৃক প্রতিষ্ঠিত হয়, যিনি ইতিমধ্যেই চীনা জাতীয়তাবাদী সরকারের সাথে অংশীদারত্বে সেন্ট্রাল এয়ারক্রাফট ম্যানুফেকচারিং কোম্পানি (কামক প্রতিষ্ঠা করেছিলেন। পোব্লি মার্কিন যুক্তরাষ্ট্র থেকে বেশ কয়েকটি সরঞ্জাম পেয়েছে।
ভারত সরকার ২৫ লাখ টাকা বিনিয়োগ করে কোম্পানির এক-তৃতীয়াংশ অংশগ্রহণ করে এবং এপ্রিল ১৯৪১ সালে এটি একটি কৌশলগত অপরিহার্য বিষয় বলে বিশ্বাস করা হয়। দ্বিতীয় বিশ্বযুদ্ধের সময় সাম্রাজ্যবাদী জাপান কর্তৃক উত্থাপিত হুমকির মোকাবেলা করার জন্য সরকার কর্তৃক এশিয়ার ব্রিটিশ সামরিক হার্ডওয়্যার সরবরাহকে উৎসাহিত করার জন্য প্রাথমিকভাবে এই সিদ্ধান্ত নেওয়া হয়েছিল। মহীশূর রাজ্য দুই পরিচালক সরবরাহ করে সংস্থাতে, এয়ার মার্শাল জন হিগিন্স বাসিন্দা পরিচালক ছিলেন। প্রথম বিমান হরলো পিসি -৫ তৈরি হয়েছিল ২১ শে এপ্রিল, ১৯৪২ সালে। সরকার ঘোষণা দেয় যে, এটি শেঠ ওয়ালচাঁদ হিরাচাঁদ এবং অন্যান্য প্রোমোটারের অংশ কিনে নেওয়ার সময় কোম্পানিটিকে জাতীয়করণ করা হয়েছে যাতে এটি স্বাধীনভাবে কাজ করতে পারে। শহীশূর রাজ্য তার কোম্পানির শেয়ার বিক্রি করতে অস্বীকৃতি জানায়, কিন্তু ভারত সরকারের কাছে পরিচালনার নিয়ন্ত্রণ চলে আসে।
এশিয়ার সর্ববৃহৎ মহাকাশ সংস্থাগুলির মধ্যে একটি হল হ্যাল বা এইচএএল। এর গড় বার্ষিক আয় ২ বিলিয়ন মার্কিন ডলারেরও বেশি। এইচএএল এর ৪০% থেকে আয় আন্তর্জাতিক বিমান থেকে আসা বিমানের ইঞ্জিন, খুচর যন্ত্রাংশ, এবং অন্যান্য বিমান পদার্থ তৈরির জন্য। এইচএএল দ্বারা পরিচালিত প্রধান অভিযানের একটি আংশিক তালিকা নিম্নলিখিতগুলি অন্তর্ভুক্ত করা হল:
মডার্ন রিভিউ (কলকাতা)

মডার্ন রিভিউ ছিল একটি মাসিক পত্রিকা। পত্রিকাটি কলকাতা থেকে ১৯০৭ খ্রিষ্টাব্দের জানুয়ারি মাসে প্রথম প্রকাশিত হয়। পত্রিকাটির সম্পাদক ছিলেন রামানন্দ চট্টোপাধ্যায়।
পত্রিকাটি ভারতীয় জাতীয়তাবাদী বুদ্ধিদীপ্তির আবির্ভাবে গুরুত্বপূর্ণ ভূমিকা পালন করে। এতে রাজনীতি, অর্থনীতি, সমাজবিজ্ঞান এবং কবিতা, গল্প, ভ্রমণকাহিনী ও স্কেচ প্রকাশিত হতো। রাধাকমল মুখোপাধ্যায় ভারতে পরিবেশ বিপর্যয় নিয়ে তার শুরুর দিকের প্রবন্ধ এবং গন্ধি সম্প্রদায় নিয়ে ভেরিয়ের এলভিনের লেখা এই পত্রিকাতেই প্রথম ছাপা হয়। এই পত্রিকার আরেকটি উল্লেখযোগ্য দিক হল এতে ১৯৩৭ সালের নভেম্বর মাসে চাণক্য রচিত জওহরলাল নেহরুর ছদ্মনামে স্ব-সমালোচিত "রাষ্ট্রপতি" প্রবন্ধ প্রকাশিত হয়। হিন্দু গুরু স্বামী নিগামানন্দের "ঠাকুরের চিঠি" সংকলন ১৯৪১ সালে এই পত্রিকায় প্রকাশিত হতো। রামচন্দ্র গুহ এই পত্রিকাকে "অগ্রগামী ভারতীয় বুদ্ধিদীপ্ত অন্যতম সাময়িকী" বলে অভিহিত করেন।
মডার্ন রিভিউয়ের একটি সহ-পত্রিকা ছিল "প্রবাসী", যা বাংলা ভাষায় প্রকাশিত হতো। মডার্ন রিভিউ ইংরেজি ভাষায় প্রকাশিত হতো।
মডার্ন রিভিউ (লন্ডন)

মডার্ন রিভিউ ১৯৯০-এর দশকে লন্ডন থেকে প্রকাশিত একটি পত্রিকা। এতে জনপ্রিয় শিল্প ও সংস্কৃতি নিয়ে পর্যালোচনা করা হতো। পত্রিকাটির সম্পাদক ছিলেন জুলি বার্চিল, কসমো ল্যান্ডসম্যান ও টবি ইয়ং। তারা তিনজনই গ্রোচো ক্লাবের সদস্য ছিলেন। পত্রিকাটি ১৯৯১ থেকে ১৯৯৫ সাল পর্যন্ত প্রকাশিত হয় এবং এতে অর্থায়ন করেন পিটার ইয়র্ক। এই পত্রিকার লক্ষ্য ছিল "অভিজাতদের জন্য নিম্ন সংস্কৃতি" তুলে ধরা। এর উদ্দেশ্য ছিল রোলান্ড বার্থস ও বার্ট সিম্পসনের সমতুল্য সাংস্কৃতিক প্রভাব তুলে ধরা।
৫,০০০ কপি বিক্রি দিয়ে পত্রিকাটি চালু হয়। পত্রিকাটির অবদানকারীদের মধ্যে অন্যতম ছিলেন লেখক নিক হর্নবি, উইল সেলফ, জেমস উড, ও ক্যামিল পাজলিয়া। পত্রিকাটি বিক্রির সর্বোচ্চ সংখ্যা ছিল ৩০,০০০ কপি, যা এলিজাবেথ হার্লি সংস্করণ নামে পরিচিত ছিল। এই সংস্করণটির সাথে বার্চিলের সে সময়ের সাম্প্রতিক একটি বইয়ের যৌন উত্তেজক কবিতার আবৃতির একটি ক্যাসেট টেপ ছিল। ফলে এই সংস্করণটি নিয়ে ব্যাপক বিতর্ক হয়।
দূরবীন (ব্যান্ড)

দূরবীন একটি বাংলাদেশী রক ব্যান্ড দল। দলটি ২০০৪ সালে প্রতিষ্ঠিত হয়।
সংঙ্গীতশিল্পী শহীদ তার সংগীতপ্রেমী কয়েকজন বন্ধুকে নিয়ে ২০০২ সালের ১২ ডিসেম্বর দূরবীন ব্যান্ড গঠন করেন।
প্রতিষ্ঠার দুই বছর পর ২০০৬ সালে ব্যান্ডের নামের সঙ্গে মিল রেখে প্রকাশিত হয় প্রথম অ্যালবাম ‘দূরবীন’। এরপর আরও দুটি অ্যালবাম প্রকাশিত হয়।
রকি (১৯৮১-এর চলচ্চিত্র)

রকি () হচ্ছে ১৯৮১ সালে মুক্তিপ্রাপ্ত একটি হিন্দি চলচ্চিত্র যেটি ছিলো হিন্দি চলচ্চিত্র শিল্পের অন্যতম কিংবদন্তি অভিনেতা সঞ্জয় দত্ত'র জীবনের অভিনীত প্রথম চলচ্চিত্র যদিও ১৯৭১ সালে 'রেশমা অর শেরা' নামের চলচ্চিত্রে তিনি শিশুশিল্পী হিসেবে কিছুক্ষণের জন্য অভিনয় করেছিলেন কিন্তু এই "রকি" ছিলো তাঁর জীবনের প্রথম কর্ম যেটা তাকে বলিউডে ঢুকিয়ে দেয়। চলচ্চিত্রটি তাঁর পিতা সুনীল দত্ত পরিচালনা করেছিলেন, সঞ্জয় এর সঙ্গে নায়িকা হিসেবে অভিনয় করেছিলেন টিনা মুনিম। চলচ্চিত্রটির আরো গুরুত্বপূর্ণ ভূমিকায় ছিলেন রীনা রায়, আমজাদ খান, শক্তি কাপুর, রাখী এবং অরুণা ইরানী। অরুণা এই চলচ্চিত্রের জন্য সেরা সহ অভিনেত্রী বিষয়শ্রেণীতে ফিল্মফেয়ার পুরস্কারের মনোনয়ন পেয়েছিলেন যেটি ছিলো চলচ্চিত্রটির জন্য একমাত্র মনোনয়ন।
খ্যাতিমান অভিনেতা শাম্মী কাপুর নিজ চরিত্রেই ছিলেন, তিনি 'আ দেখে যারা' নামের একটি গানের বিচারক হিসেবে থাকেন, গানটিতে সঞ্জয় আর রীনা এবং শক্তি-টিনা জুটি হিসেবে নাচেন। সঞ্জয়ের মা নার্গিস এই চলচ্চিত্রটি মুক্তি পাবার কয়েকদিন আগে মারা যান। "রকি" দর্শকপ্রিয়তা সহ ব্যবসাসফলতাও পেয়ে যায়, ১৯৮১ সালের সেরা ১০ ব্যবসাসফল চলচ্চিত্রের মধ্যে "রকি" স্থান পেয়েছিলো।
শঙ্কর একজন শিক্ষিত যুবক যিনি রতনলাল এর নির্মাণ শিল্পে চাকরি করেন। শঙ্কর ইউনিয়ন নেতাও, এবং রতনলালকে শ্রমিকদের নিরাপত্তার জন্য ব্যবস্থা জোরদার করতে চাইবে শঙ্কর তার স্ত্রী পারভাতি এবং ছোট ছেলে রাকেশ -কে ছেড়ে দিয়ে কাজটি সম্পন্ন দুর্ঘটনায় নিহত হন। রাকেশ এই ঘটনার কারণে আতঙ্কিত হয়েছেন, আর তার মাকে তার মায়ের কাছে আসতে হয় তার মনের মধ্যে এই আতঙ্কটি পুনরাবৃত্তি হয়। রাকেশ এবং তাঁর স্ত্রী কালি দ্বারা গৃহীত হয় এবং রকিকে রকিকে নামকরণ করেন।
কয়েক বছর পরে, রকি তার জন্মের মা কে জানত না, তার জন্ম হয়। রানী এর জীবনধারার যত্নহীন, যতক্ষণ না সে রেণুকা এর সাথে ভালবাসে। তারপর তিনি জানতে পারেন যে তিনি সত্যিকার অর্থে রাকেশ, এবং যে তার মা এখনও বেঁচে আছে, এবং তার বাবা অকারণে মারা যায় নি, কিন্তু হত্যা করা হয়। রকি তার বাবার মৃত্যুর প্রতিশোধ নেওয়ার জন্য বেরিয়ে আসে। তিনি একটি ধর্ষণ শিকার থেকে সাহায্য পায়। কিন্তু তিনি জানেন না যে, তাঁর নিকটবর্তী ও প্রিয়জনদের সঙ্গে তাঁর দিনগুলোও গণনা করা যেতে পারে।
রাহুল দেব বর্মণ ছিলেন গানগুলোর সুরকার এবং গীতিকার ছিলেন আনন্দ বকশী, 'কিয়ে ইয়েহি পিয়ার হ্যায়' গানটি রাহুলেরই সুর করা বাংলা গান 'এ কি ভালোবাসা'র পুনঃসুরকৃত সংস্করণ ছিলো।
অ্যান-মার্গরেট

অ্যান-মার্গরেট ওলসন (ইংরেজি: জন্ম: ২৮শে এপ্রিল ১৯৪১) হলেন একজন সুয়েডীয় মার্কিন অভিনেত্রী, গায়িকা ও নৃত্যশিল্পী। ১৯৬১ সাল থেকে তার কর্মজীবন শুরু হয় এবং পাঁচ দশক ধরে তিনি অভিনয় ও সঙ্গীত চালিয়ে আসছেন। অভিনয়ের স্বীকৃতি হিসেবে তিনি একটি এমি পুরস্কার ও পাঁচটি গোল্ডেন গ্লোব পুরস্কার অর্জন করেছেন। এছাড়া তিনি দুটি একাডেমি পুরস্কার, ছয়টি এমি পুরস্কার, দুটি গ্র্যামি পুরস্কার এবং একটি স্ক্রিন অ্যাক্টরস গিল্ড পুরস্কারে মনোনীত হন।
তিনি ১৯৬১ সালে টুয়েন্টিয়েথ সেঞ্চুরি ফক্সের সাথে চুক্তিবদ্ধ হন এবং একই বছর "পকেটফুল অব মিরাকলস্‌" দিয়ে তার চলচ্চিত্রে অভিষেক হয়। ছবিটি তাকে বর্ষসেরা নবাগত অভিনেত্রী বিভাগে গোল্ডেন গ্লোব পুরস্কার পাইয়ে দেয়। এই দশকে তার অন্যান্য উল্লেখযোগ্য চলচ্চিত্র হল "বাই বাই বার্ডি" (১৯৬৩), "ভিভা লাস ভেগাস" (১৯৬৪) ও "দ্য সিনসিনাটি কিড" (১৯৬৫)। "বাই বাই বার্ডি" ছবির জন্য তিনি শ্রেষ্ঠ সঙ্গীতধর্মী বা হাস্যরসাত্মক চলচ্চিত্র অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। ১৯৭১ সালে "কারণাল নলেজ" চলচ্চিত্রের জন্য তিনি শ্রেষ্ঠ পার্শ্ব অভিনেত্রী বিভাগে গোল্ডেন গ্লোব পুরস্কার লাভ করেন এবং শ্রেষ্ঠ পার্শ্ব অভিনেত্রী বিভাগে তার প্রথম একাডেমি পুরস্কারের মনোনয়ন লাভ করেন। ১৯৭৫ সালে "টমি" চলচ্চিত্রের জন্য তার দ্বিতীয় শ্রেষ্ঠ সঙ্গীতধর্মী বা হাস্যরসাত্মক চলচ্চিত্র অভিনেত্রী বিভাগে তার তৃতীয় গোল্ডেন গ্লোব পুরস্কার লাভ করেন এবং শ্রেষ্ঠ অভিনেত্রী বিভাগে তার দ্বিতীয় একাডেমি পুরস্কারের মনোনয়ন লাভ করেন।
টেলিভিশন পর্দায় মারগ্রেট "হু উইল লাভ মাই চিলড্রেন?" (১৯৮৩) ও "আ স্ট্রিটকার নেমড ডিজায়ার" (১৯৮৪) টেলিভিশন চলচ্চিত্রে অভিনয়ের জন্য শ্রেষ্ঠ মিনি ধারাবাহিক বা টিভি চলচ্চিত্র অভিনেত্রী বিভাগে দুটি গোল্ডেন গ্লোব পুরস্কার লাভ করেন। এছাড়া তার অন্যান্য উল্লেখযোগ্য কাজ হল "দ্য টু মিস্টার গ্রেনভিলার্স" (১৯৮৭), "আলেক্স হ্যালিস কুইন" (১৯৯৩) ও "লাইফ অব দ্য পার্টি" (১৯৯৮)। ২০১০ সালে তিনি "" টেলিভিশন ধারাবাহিকে অতিথি ভূমিকায় কাজের জন্য তার প্রথম এমি পুরস্কার লাভ করেন।
বিনোদ মেহরা

বিনোদ মেহরা বলিউড চলচ্চিত্র শিল্পের একজন অভিনেতা ছিলেন যিনি সত্তরের দশকে মোটামুটি জনপ্রিয় ছিলেন। তিনি ১৯৫০-এর দশকের শেষের দিকে শিশু অভিনেতা হিসেবে এবং ১৯৭১ সালে একজন পূর্ণবয়স্ক অভিনেতা হিসেবে অভিনয় শুরু করেন। তিনি ১৯৭০-এর দশক থেকে ১৯৯০-এর দশকে তার মৃত্যুর মধ্য দিয়ে ১৯৯০ সালে ৪৫ বছর বয়সে মোট ১০০টি চলচ্চিত্রে অভিনয় করেন। তিনি প্রযোজক এবং পরিচালকও ছিলেন, তার মৃত্যুর ৩ বছর পর মুক্তি পেয়েছিলো 'গুরুদেব' নামের একটি চলচ্চিত্র।
মেহরা ১৯৫৮ সালের 'রাগিনী' চলচ্চিত্রে অভিনয় করেন; তিনি চলচ্চিত্রটিতে শিশু শিল্পী হিসেবে কিশোর কুমারের চরিত্রে অভিনয় করেছিলেন। শিশু শিল্পী হিসেবে আরও কয়েকটি ছোটোখাটো ভূমিকা পালন করার পর, তিনি ১৯৭১ সালে প্রাপ্ত বয়স্ক হিসেবে তার চলচ্চিত্র কর্মজীবন শুরু করেন, 'এক থি রিটা', একটি ইংরেজি নাটকের উপর আধারিত চলচ্চিত্রটিতে তনুজা ছিলেন। তিনি ১৯৬৫ সালে অল ইন্ডিয়া ট্যালেন্ট কনটেস্টের একজন প্রতিযোগী ছিলেন, প্রতিযোগিতাটি ইউনাইটেড প্রোডিউসার্স এবং ফিল্মফেয়ার কর্তৃক আয়োজিত হয়েছিলো; দশ হাজারেরও বেশি প্রতিযোগী প্রতিযোগিতাটিতে অংশ নিয়েছিলো। মেহরা রাজেশ খান্নার কাছে পরাজিত হয়ে প্রতিযোগিতার রানার আপ হিসেবে নির্বাচিত হন। প্রতিযোগিতায় অংশ নেওয়ার আগে মেহরা গোল্ডফিল্ড মার্কেন্টাইল কোম্পানির একজন কার্যনির্বাহী ছিলেন। মুম্বাইয়ের গেলর্ড রেস্টুরেন্টে রূপ কে. শোরের নজরে আসার দ্বারা পর তার চলচ্চিত্রে অভিনয় জীবন শুরু হয়েছিলো।
বিনোদের জন্ম ১৯৪৫ সালে পাঞ্জাব প্রদেশের অমৃতসরে, তার বড় বোন শারদা ষাটের দশকে হিন্দি চলচ্চিত্রে ছোটো-খাটো ভূমিকায় অভিনয় করতেন।
বিনোদ মোট তিনবার বিয়ে করেন, প্রথমবার তার মা তাকে মীনা ব্রোচা নামের এক মেয়ের সঙ্গে বিয়ে দেন কিন্তু বিনোদ তার বান্ধবী অভিনেত্রী বিন্দিয়া গোস্বামীকে বিয়ে করে ফেললে মীনা তাকে তালাক দেন। বিন্দিয়া পরিচালক জে পি দত্ত এর সঙ্গে প্রেম করা শুরু করলে বিনোদ তাকে তালাক দেন।
বিনোদ তার আরেক বান্ধবী অভিনেত্রী রেখার সঙ্গে প্রেম করা শুরু করেন এবং পরে বিয়ে করেন বলে জানা যায় যদিও এটার সত্যতা আজ অবধি জানা যায়নি এবং রেখা কখনো বলেননি যে বিনোদ তার স্বামী।
১৯৮৮ সালে বিনোদ কিরণ নামের এক মধ্যবিত্ত মেয়েকে বিয়ে করেন এবং এক পুত্র-কন্যা জন্ম দেন, ১৯৯০ সালে বিনোদ হৃদরোগে মারা গেলে বাচ্চা দুটো তখনো শিশুই ছিলো।